Minimalac veći za 2.200 dinara - PPmedia\nPosted on\t30 децембра, 2018 10:50 am by adminpp033\n– Najniža zarada ne bi trebalo da bude manja od cene minimalne potrošačke korpe za tročlanu porodicu, koja iznosi oko 36.000 dinara – kažu u SSSS. – Možda to u ovom trenutku i nije realno, ali svaka država treba da uzme u obzir standard svojih građana.\nMinimalna zarada van Evrope, recimo u u Australiji je 12,5 evra po satu, dok u Zapadnoj Evropi stanovništvo u proseku zarađuje osam evra po satu. Među zapadnoevropskim zemljama prednjači Luksemberg sa 11,5 evra, a najmanje dobija radnik u Belgiji 9,5 evra po satu. Druga grupa zemalja su one sa minimalnom zaradom od tri do pet evra po satu, a tu spadaju Slovenija, Španija, Malta, Portugalija i Grčka. Treću grupu čine zemlje Istočne Evrope, gde su minimalne plate ispod tri evra po satu – Bugarska 1,57, Turska 2,53, Ukrajina 0,74 i Moldavija 0,68.\nОзнаке: minimalac, Prijepolje, vesti prijepolje


15.04.2014. - Biće eksploatacije uljnih škriljaca\nAleksinački kraj je bogat uljnim škriljcima, Zaplanje kalcitom, Stara planina kvalitetnim granitom, Kopaonik bazaltom, fosfata ima u bosilegradskom kraju, navodi Milosavljević komentarišući najave da će prioritet Srbije u narednom periodu biti eksploatacija uljnih škriljaca u aleksinačkom kraju izdavanjem koncesija, što je rekla i ministarka Zorana Mihajlović.\n"Stranci su oprezni, oni najpre žele istraživačka prava kako bi bili sigurni u obim rezervi, nisu dovoljne samo procene", kazao je Milosavljević za Tanjug govoreći o rezervama uljnih škriljaca u aleksinačkom kraju.\nLično se ne izjašnjava o procenama da se rezerve uljnih škriljaca kreću oko dve milijardi tona iz kojih bi moglo da se dobije oko 180 miliona tona nafte.\nSrbija godišnje preradi i potroši, prema ranije objavljenim podacima, oko četiri miliona tona nafte.\n"Što se tiče istraživanja uljnih škriljaca, prva datiraju od pre nekoliko decenija, tada je nafta bila jeftina i eksploatacija uljnih škriljaca u naftu bila je iluzorna" podseća on. Sada, kada nafta poskupljuje, sigurno je da se mnogi interesuju, ali su oni još uvek u zoni istraživačkih prava, napominje Milosavljević.\n"Ako me pitate, da li će biti eksploatacije, biće je. Kada, uskoro, ali uskoro ne znači i brzo, eksploatacija uljnih škriljaca nije naivna stvar", navodi Milosavljević, koji ima bogato iskustvo privrednika.\nOn ukazuje da dolazi vreme pozitivnih efekata eksploatacije uljnih škriljaca, ali i da ta eksploatacija zahteva ispunjavanje svih zahteva i standarda zaštite životne sredine.\nMilosavljević ukazuje da ono što je šansa aleksinačkog kraja sa uljnim škriljcima, to je Zaplanja sa eksploatacijom kalcita.\nRanija istraživanja pokazala su da se samo u jednoj žici u gadzinhanskom kraju nalaze rezerve od pola milijarde američkih dolara, navodi Milosavljević koji citira rezultate istraživanja koje je radio Institut za nemetale i prof. dr Siniša Milošević.\nKvalitet našeg granita priznaju i Italijani, napominje Milosavljević i ukazuje još jednom da su nemetali šansa u budućnosti i da će za 100 godina eksploatacija metala biti neisplativa.\n"Ne pitajte me kako će struja moći da prođe kroz nemetal, nekada nismo ni mogli da pomislimo da će keramički nož biti bolji od čeličnog", navodi Milosavljević.\nSrbija ima kadrove, ali nema sredstva za eksploataciju, a prodaju prava na eksploataciju treba odložiti do trenutka definisanja šta tačno prodajemo, smatra Milosavljević.\nDa bi se otpočelo sa eksploatacijom, treba obezbediti infrastrukturu, ponuditi strancima da preradu rade ovde, da ne izvozimo samo sirovinu, dodaje on.


INSTRUKCIJA NARODNE BANKE SRBIJE O REFINANSIRANJU KREDITA: Banke su dužne da primenjuju Instrukciju od 1. jula 2021. godine, a ona će omogućiti korisnicima da sve svoje kreditne obaveze u banci refinansiraju brzo i jednostavno, bez odlaska u banku kod koje žele da zatvore svoje kreditne obaveze i bez rizika da te obaveze ne budu otplaćene\nZahvaljujući kontinuiranom i znatnom padu kamatnih stopa, sve je veća potražnja kredita za refinansiranje, kojima korisnici zamenjuju skuplji kredit jeftinijim. Ipak, refinansiranje, odnosno prevremena otplata kredita zahteva poštovanje ugovorene procedure i određeno vreme.\nNaime, prema dosadašnjoj praksi, korisnik koji želi da prevremeno otplati kredit putem kredita za refinansiranje koji dobija od druge banke mora da preduzme niz aktivnosti. Najpre, u skladu sa uslovima iz ugovora, nekoliko dana pre prevremene otplate treba da podnese zahtev za prevremenu otplatu, zatim da zahteva potvrdu o stanju duga na određeni dan, te da s tom potvrdom ode u banku od koje zahteva kredit za refinansiranje. Kada mu kredit bude odobren, potrebno je da novac, u skladu s potvrdom o stanju duga, bude prenet na račun partije kredita kod banke čiji se kredit refinansira. Ipak, i pored svih ovih preduzetih aktivnosti, može se desiti da kredit ne bude u potpunosti otplaćen, usled moguće neusaglašenosti podataka o stanju duga (budući da se ti podaci mogu promeniti na dnevnom nivou) ili iz nekih drugih razloga. Pored toga, u praksi se neretko dešava da korisnici ne ispoštuju ugovorenu proceduru, odnosno da ne podnesu zahtev za prevremenu otplatu, ne pribave potvrdu o stanju duga i sl., usled čega kredit ne bude zatvoren, te dođu u situaciju da neko vreme otplaćuju dva kredita istovremeno.\nŽeleći da spreči nastanak ovakvih situacija, a da korisnike istovremeno oslobodi ovih administrativnih aktivnosti, da postupak prevremene otplate učini bržim i efikasnijim, te da u krajnjem cilju podstakne konkurenciju među bankama i intenzivira njihovu borbu za klijente – Narodna banka Srbije donela je Instrukciju o refinansiranju kredita kod druge banke. Instrukcija (koju su banke dužne da primenjuju od 1. jula 2021. godine) omogućiće korisnicima da sve svoje kreditne obaveze u banci (kredite, kreditne kartice, dozvoljeno prekoračenje) refinansiraju brzo i jednostavno, bez odlaska u banku kod koje žele da zatvore svoje kreditne obaveze i bez rizika da te obaveze ne budu otplaćene. Dakle, dovoljno je da korisnik samo jednom ode u banku kod koje je pronašao odgovarajući kredit za refinansiranje i da na taj način zatvori obaveze kod prethodne banke. Svu komunikaciju s bankom čiji kredit korisnik želi da refinansira na sebe preuzima ona banka kod koje korisnik uzima kredit za refinansiranje. Pritom, banke ne mogu korisniku da naplate bilo kakve naknade ili troškove u vezi sa ovim obavezama. Na ovaj način svim korisnicima koji žele da svoje postojeće kreditne obaveze smanje, odnosno da umanje cenu svojih kredita – omogućen je odgovarajući komoditet, jer sve aktivnosti s tim u vezi banke preuzimaju na sebe. Pored toga, Instrukcija obezbeđuje potpunu transparentnost i strukturu obračuna iznosa koji je potreban da bi se prevremeno otplatio kredit.\nBanke su dužne da korisnike koji nameravaju da podnesu zahtev za refinansiranje kredita informišu o prednostima refinansiranja kredita primenom ove instrukcije Narodne banke Srbije, kao i da informacije o tome objave na svojim internet prezentacijama. Pored toga, sami korisnici koji nameravaju da svoje kreditne obaveze kod jedne banke refinansiraju kreditom druge banke mogu od banke kod koje nameravaju da uzmu kredit zatraže da ih detaljnije obaveste o primeni ove instrukcije.\nIzvor: Vebsajt Narodne banke Srbije, 25.03.2021.


Uticajne nevladine organizacije: Vlada da započne ozbiljan dijalog o stanju demokratije | Slobodna reč\nUticajne nevladine organizacije: Vlada da započne ozbiljan dijalog o stanju demokratije\nZgrada Vlade Republike Srbije; Foto: Wikimedia Commons / Matija\nBEOGRAD – Sedam organizacija civilnog društva koje se bave evrointegracijama je pozvalo Vladu Srbije da započne ozbiljan društveni dijalog o stanju demokratije u zemlji.\nNevladine organizacije su poručile Vladi Srbije da ozbiljno shvati ocene izložene u najnovijem izveštaju Fridom hausa u kojem je Srbija prvi put posle 17 godina smeštena u nižu kategoriju “hibridnih režima”. Organizacije su istakle da Vlada Srbija treba da uloži veći napor za obezbeđivanje uslova za unapređenje demokratije i slobode medija u zemlji, prenosi N1.\nOve nevladine organizacije podsećaju da je Srbija na listi Indeksa slobode medija Reportera bez granica pala za 39 mesta od 2014. godine i ukazuju na sve oštrije izveštaje Evropske komisije o stanju demokratije i slobodi medija u Srbiji.\n“Umesto pokušaja metodološkog pobijanja, selektivnog prikaza informacija iz pojedinih izveštaja i sada već poslovičnog nipodaštavanja ocena renomiranih medjunarodnih organizacija, uključujući i ocene Evropske komisije, koje se u velikoj meri podudaraju i sa ocenama domaćih organizacija civilnog društva, započne ozbiljan društveni dijalog o stanju i budućnosti demokratije u Srbiji”, navedeno je u saopštenju, prenosi N1.\nOne su uputile i poziv Evropskoj uniji da se mehanizmi, koje je najavila nova Metodologija za unapređenje procesa pristupanja država Zapadnog Balkana Evropskoj uniji, iskoriste kako bi se obezbedilo poštovanje demokratskih principa i vladavine prava.\nOrganizacije koje su potpisale ovo saopštenje: Beogradski centar za bezbednosnu politiku (BCBP), Beogradski fond za političku izuzetnost (BFPE), Centar savremene politike (CSP), Centar za evropske politike (CEP), Centar za medjunarodne i bezbednosne poslove (ISAC), Evropski pokret u Srbiji (EPuS) i Komitet pravnika za ljudska prava (YUCOM).\nPrethodni članakStigli rezultati za 90 uzoraka iz Vranja\nSledeći članakFridom haus Vladi Srbije: Stojimo iza nalaza u našem izveštaju


Prema njegovim riječima, oni to rade u nadi da će kod svojih međunarodnih prijatelja pribaviti saglasnost o tome da neko nešto koči u BiH\nPredsjedavajući Predsjedništva BiH Milorad Dodik izjavio je da SDA i njen lider Bakir Izetbegović sada namjerno opstruiraju formiranje vlasti na nivou BiH te da ovakvim ponašanjem bošnjački političari dovode sebe u poziciju da gotovo nijedna od institucija neće funkcionirati.\nNjima odgovara struktura koja je neefikasna i podložna njihovim zahtjevima i oni uporno traže neke razloge, kao što su našli priču o MAP-u (Akcionom planu za članstvo u NATO-u), koji nema veze s formiranjem Vijeća ministara, da problematiziraju njegovo formiranje - rekao je Dodik Srni.\n- Meni Ustav daje to pravo, ne Izetbegović ni neko drugi, meni je mandat dao narod u Republici Srpskoj. Tako je i kod Vijeća ministara, gdje Republici Srpskoj u ovom trenutku pripada predsjedavajući Vijeća ministara i tri ministarska mjesta - poručio je Dodik.\n- Oni nas onemogućavaju da mi ostvarujemo svoju osnovnu funkciju i mislim da rizikuju da će svi nivoi vlasti doći u potpunu krizu - Predsjedništvo, Parlamentarna skupština, odnosno Predstavnički dom i Dom naroda, koji su djelimično ili potpuno formirani - ocijenio je Dodik.\nMilorad Dodik Bakir Izetbegović Vijeće ministara Vlast


Seminar o primeni narodnih nošnji na amaterskoj folklornoj sceni je namenjen folklorašima, umetničkim rukvodiocima KUD-ova, garderoberima, koreografima i svim zainteresovanim osobama, a sastoji se od teorijskog i praktičnog dela.\nPrvi seminar o primeni narodne nošnje na amaterskoj folklornoj sceni održan je 25.marta 2017.godine u organizaciji KC „Mladost“ iz Futoga, povodom početka rada etnoradionice i desetogodišnjice festivala „Biserna grana“. Program je posetio i svečano otvorio g.din Dalibor Rožić, član gradskog veća zadužen za kulturu.\nPredavači i demonstratori bili su: Ivan Terzić, etnolog iz Beograda, Jelena Bojović glavni garderober nacionalnog ansambla Srbije „Kolo“ iz Beograda, a pored njih, stručnjaci Kulturnog centra „Travno“ – posudionice i radionice narodnih nošnji iz Zagreba: Josip Forjan, etnolog, direktor ove ustanove, stručna saradnica Bojana Poljaković Popović, etnolog, kao i garderoberi – restauratori Jasminka Lugarec i Domagoj LJubić. Uz ove stručnjake iz Zagreba je došao i Muški vokalni sastav „Sinovi atara“ sa dirigentom Matejem Vinarićem na čelu, kako bi učestvovali na koncertu po završetku seminara.\nNa seminaru su obrađivane srpske nošnje iz sledećih oblasti : Prizren, Gnjilane, Ravni Kotari i Zapadna Slavonija. Upravo iz poslednje oblastio poreklom su i članice etno grupe „Slavonija u srcu“ iz Batajnice koje su izvele dramski prikaz običaja toga kraja.\nPo završetku seminara održan je koncert pevačkih grupa „ Kad bećari šorom zapevaju“ Učestvovali su domaćini, Ansambl narodnih pesama i igara KC „Mladost“ Futog, KUD „Đoka Pavlović“ iz Beograda i MVS „Sinovi atara“ iz Zagreba.\nOve godine održan je drugi seminar o primeni narodnih nošnji na amaterskoj folklornoj sceni. Pažnju smo posvetili srpskim narodnim nošnjama Baranje, Raške i Sarajevskog polja. Predavači su bili Josip Forjan i Jovan Vilić, Dalibor Todorović i Goran Kovačević.\nUčesnici su bili u prilici da vide ali i oblače originalne primerke narodnih nošnji, da saznaju o njihovom poreklu, značaju , izradi itd… Specijalno za ovaj seminar u našoj Etno radionici rekonstruisana je Perjanica – nevestinjsko oglavlje s početka XX veka iz sela Deževa sa Golije, koja je prezentovana u sklopu predavanja o nošnji Raške.


Dodik: Mogu izbori, ali na svim nivoima - Nova Borba\nPredsednik Republike Srpske Milorad Dodik izjavio je da će raspisati opšte izbore kada poslanici SDS-a u Predstavničkom domu parlamenta BiH podnesu ostavke i kada se iz institucija BiH povuku oni koji su tamo imenovani iz Republike Srpske.\nIzvor: RTRS/ Glas Srpske\nKomentarišući zahteve koje je opozicija iznela na protestu, a među kojima je i raspisivanje prevremnih predsedničkih i parlamentarnih izbora zajedno sa lokalnim, Dodik je rekao da izbori nisu nikada sporni, ali ih neće nikada dobiti na nivou Srpske, a da "oni spavaju u zavetrini na nivou BiH i na taj način nastave da urušavaju i obračunavaju se sa Republikom Srpskom".\n"Nisu to učinili, kao što nisu pomenuli ni govor Ahmeta Davutoglua u Banjaluci, probleme u vezi sa statusom Srpske u BiH i druga pitanja. To govori o njima i njihovim namerama", kaže Dodik.\nOn je rekao da učesnici protesta ne pominju činjenicu da predsednik SDS-a i predsedavajući Predstavničkog doma parlamenta BiH Mladen Bosić ima veću platu od predsednika Srpske, navodeći da je njima u institucijama BiH dobro i da ne misle da se odreknu svog komoditeta, zbog čega je vladajuća koalicija u Srpskoj spremna za izbore, ali na svim nivoima u BiH.\nDodik je pozdravio činjenicu da su protest opozicije i miting vladajuće koalicije u Banjaluci završeni mirno, ali istakao da se pokazala još veća podela, jer opozicija nije našla snage da promoviše dijalog i dogovor, nego najavljuje nova okupljanja.\n"Sramotno je da Bosić upućuje onakve poruke Njegovoj svetosti patrijarhu srpskom Irineju kao najvišem duhovnom vođi srpskog naroda. Tvrditi da si ozbiljan i racionalan političar, a poručiti patrijarhu nakon njegovog poziva na mir i razgovor, da osnuje političku stranku, nije ništa drugo nego vređanje najvećeg duhovnog autoriteta i srpske duhovnosti. To najbolje govori o Bosiću i njegovom poštovanju Srpske pravoslavne crkve, srpskog naroda i Republike Srpske", rekao je Dodik.\nOn ističe da je degutantno komentarisati poruku ministra bezbednosti BiH Dragana Mektića da premijer Srbije Aleksandar Vučić priča neistine.


Ešton i File: Ispitati incidente tokom izbora u Albaniji\nVisoka predstavnica EU Ketrin Ešton i komesar za proširenje EU Štefan File ocenili su u utorak da su izbori u Albaniji u nedelju održani na "sveukupno miran način", ali i pozvali da se što pre istraže navodi o nasilju tokom glasanja.\nIzbori, na kojima su prema nezvaničnim rezultatima pobedu odneli do sada opozicioni socijalisti, smatraju se testom sposobnosti Albanije da održi poštene i bezbedne izbore i važnim korakom u njenom nastojanju da se približi Evropskoj uniji, prenosi Beta.\nIzbore je, međutim, obeležio i oružani sukob u kojem je jedan opozicioni aktivista ubijen, dok su kandidat vladajuće Demokratske stranke i još jedna osoba ranjeni.\n"Osuđujemo zabeležene slučajeva nasilja i očekujemo da se ti incidenti potpuno istraže, a prekršioci privedu pravdi", naveli su Ešton i File.\nEvropski zvaničnici su u saopštenju naveli da čestitaju građanima Albanije na izborima koji su "sveukupno bili mirni", ali i istakli da preostale faze izbornog procesa treba završiti u skladu s evropskim i međunarodnim standardima.\n"Pozivamo sve političke stranke da deluju konstrukitvno", naveli su Ešton i File.


Podrška Fonda za inovacione delatnosti preduzećima na KiM | Radio Kosovska Mitrovica\nPodrška Fonda za inovacione delatnosti preduzećima na KiM\n29. August, 2017 15:35 |\nFond za inovativnu delatnost Republike Srbije u saradnji sa Privremenim organom Opštine Kosovska Mitrovica i Fakultetom tehničkih nauka Univerziteta u Prištini sa privremenim sedištem u Kosovskoj Mitrovici organizovao je danas „Radni sastanak-predstavvljanje programa podrške tehnološkim inovacijama“. Fond sprovodi dva programa finansijske podrške namenjena mikro, malim i srednjim preduzećima na teritoriji Srbije koji razvijaju tehnološku inovaciju i time pospešuju konkurentnost na tržištu i smanjuju nezaposlenost.\nPrvi je Program ranog razvoja, namenjen mikro i malim preduzećima mlađim od tri godine. Preduzeće mora da bude u privatnom sektoru, osnovano u skladu sa Zakonom o privrednim društvima I da bude u većinskom, srpskom vlasništvu, objasnio je direktor Fonda Ivan Rakonjac. Drugi – Program sufinansiranja inovacija namenjen je mikro, malim i srednjim preduzećima koja razvijaju tehnološku inovaciju i nije bitno kada su osnovana.\n“Prvi program podržava inovacione projekte nepovratnim sredstvima u visini od 80.000 evra a drugi program dodeljuje do 300.000 evra nepovratnih sredstava”, kaže Rakonjac.\nOn podseća da Fond za inovacionu delatnost u svom portfoliu ima nekoliko programa i svi su u početku bili finansirani kroz pretpristupne fondove Evropske unije a od ove godine, ova dva programa postaju stalni programi Fonda za inovacione delatnosti i finansiraju se isključivo iz budžeta Republike Srbije.\nUključivanje preduzeća sa područja Kosova i Metohije u programe Fonda podržala je Kancelarija za Kosovo i Metohiju.\nZamenik direktora Kancelarije Dušan Kozarev kaže da čvrsto veruje da naslednici Tesle i Pupina postoje i na ovim prostorime i da nam ne manjka maštovitih, darovitih I inovativnih mladih ljudi kojima je potrebna podrška.\n“Već ove godine očekujemo pomakre koji će dokazati da je istinita ona maksima Stiva Džobsa da nije poenta u tome ko koliko ima para i u kom delu sveta živi, već da je bitna ideja”, rekao je Kozarev.\nU ime domaćina prisutne je pozdravio dekan Fakulteta tehničkih nauka Univerziteta u Prištini sa privremenim sedištem u Kosovskoj Mitrovici prof. dr Nebojša Arsić.\n“Mislim da su ovi ljudi na pravom mestu jer smo mi institucija koja školuje buduće kadrove, buduće inžinjere, istraživače . Smatram da će ovaj sastanak imati poziivan uticaj i da će motivisati mlade ljude da konkurišu za sredstva i da ćemo već na nekom od narednih sastanaka moći da pričamo uspešnu priču o saradnji Fonda sa mladim preduzetniocima sa ovog prostora”, poručio je prof. dr Arsić i dodao da je Vlada osnivaljem Fonda, pokazala da ima sluha za potrebe malih i srednjih preduzeća koja su ekonomski stožer svetske ekonomije a kojima je potreban kontinuirani tehnološki napredak.\nSastanku je prisustvovao i predsednik Privremenog organa opštine Kosovska Mitrovica Aleksandar Spirić koji je rekao da ovakvim ulaganjima, država poručuje mladim ljudima da je ovde prisutna i spremna da podrži talentovane i kreativne ljude.\n“I Vlada i Kancelarija za Kosovo i Metohiju ovakvim ulaganjima poručuju da svi student ali i svi kreativni ljudi koji umeju pametno da ulože sredstva, mogu da računaju na podršku. Takođe, ovim oni poručuju da su ljudi na Kosovui i Metohiji građani Srbije a ne građani drugog reda”, rekao je Spirić.\nZa programe finansiranja, prijave se vrše posredstvom portala za prijavljivanje – www.inovacionifond.rs. Na portal se nalaze i prijava i uputstva za konkurente kao i detaljnije predstavljanje svih programa koje Fond za inovacionu delatnost sprovodi.


Nemački parlament odbio je predlog da se zabrani ubijanje muških pilića lake linije - Živinarstvo.com\nMinistarstvo poljoprivrede Nemačke je izdvojilo 3 miliona eura za istraživanja koja bi omogućila seksiranje pilića in ovo, odnosno određivanje pola embriona dok je još u jajetu, sa željom da se sa ubijanjem pilića prestane do 2017. godine.\nMeđutim, stranka zelenih je predložila da zabrana stupi na snagu odmah, a da se predvidi prelazni period. Ovaj zahtev je odbijen, jer su ostali smatrali da će to biti štetno za domaće proizvođače koji nemaju način da ovakve propise sprovedu u delo. Prestanak ubijanja muških pilića, kao metode neprimerene savremnoj poljoprivrednoj proizvodnji, primarni je interes i samih proizvođača jer ni oni se ne slažu sa ovakvim postupcima. Svi zajedno, i proizvođači i grupe koje se zalažu za dobrobit i zaštitu životinja, imaju primarni interes da se što pre nađe prihvatljiva metoda za određivanje pola embriona. Svi se nadaju da će nučnici u dogledno vreme izaći sa prihvatljivim rešenjem, a do tada će ova surova praksa morati da se nastavi.


Pejzaži sveta na slici (3) - Slike.co.rs\n> Slike na platnu>Priroda>Pejzaži\n4,640.00 RSD -20% 5,800.00 RSD\nZidne slike sa temom pejzaža, landscape\nPejzaži Pronađeno je 81 proizvoda.\nPrikazuju se 25 - 36 od 81 stavki\n3,200.00 RSD\tNa lageru\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas.. Slika se sastoji iz 4 delova: Prvi deo - 40x40cm Drugi deo - 40x40cm Treći deo - 40x40cm Četvrti deo - 40x40cm Ukupna veličina slike je 160x40cm.\nPogled na dolinu sa litice\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas. Slika se sastoji iz 4 delova: Prvi deo - 75x30cm Drugi deo - 75x30cm Treći deo - 75x30cm Četvrti deo - 75x30cm Ukupna veličina slike je 120x80cm.\nKućica pod drvećem\n6,750.00 RSD\tNa lageru\nDvodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas.. Slika se sastoji iz 2 dela: Prvi deo - 90x75cm Drugi deo - 90x75cm Ukupna veličina slike je 150x100cm.\nKombi u pustinji\nPalme i zalazak sunca\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas. Slika se sastoji iz 4 delova: Prvi deo - 65x30cm Drugi deo - 65x30cm Treći deo - 65x30cm Četvrti deo - 65x30cm Ukupna veličina slike je 120x70cm.\nKamena kućica na planini\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas. Slika se sastoji iz 4 delova: Prvi deo - 65x30cm Drugi deo - 70x30cm Treći deo - 60x30cm Četvrti deo - 65x30cm Ukupna veličina slike je 120x75cm.\nBloni nad poljem\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas. Slika se sastoji iz 4 delova: Prvi deo - 75x30cm Drugi deo - 65x30cm Treći deo - 75x30cm Četvrti deo - 70x30cm Ukupna veličina slike je 120x80cm.\nBaloni nad Alpima


RTS :: Saradnja Srbije i Francuske u oblasti sporta\nOstali sportovi Saradnja Srbije i Francuske u oblasti sporta\nSaradnja Srbije i Francuske u oblasti sporta\nsubota, 02. jun 2018, 15:59 -> 16:03\nMinistar omladine i sporta Vanja Udovičić ugostio je francusku koleginicu Loru Flesel u Palati Srbija, gde je potpisan ugovor o saradnji Francuskog instituta za sport (INSEP) i Zavoda za sport i sportsku medicinu Republike Srbije.\nFlesel, bivša olimpijska šampionka u mačevanju, i nekadašnji trofejni srpski vaterpolista izrazili su zadovoljstvo nakon što su sporazum potpisali direktori Zavoda, odnosno INSEP-a, Goran Bojović i Gani Jaluz.\n"Za ministra omladine i sporta ne postoji veća čast nego da u istom danu primi tri velika svetska i olimpijska šampiona. Više od osam medalja su osvojili na OI i SP, zato sam uzbuđen. Razgovarali smo o aspektima unapređenja u sportu i omladini, kako da zajedničkim snagama na evropskom tržištu ostvarujemo bolje rezultate", rekao je Udovičić novinarima posle potpisivanja ugovora.\nOn je dodao da se sporazumom otvaraju vrata za razvoj i konekciju sportista, kao i širenje sportskog turizma.\n"Plan je da se po jednom godišnje organizuju prijateljske utakmice reprezentacija u Srbiji i Francuskoj, na taj način želimo da istanemo dugo prijateljstvo dve zemlje i pošaljemo znak da je Francuska stabilan partner Srbiji. Možemo mnogo toga da naučimo od svetske sile kao što je Francuska", naveo je Udovičić.\nFrancuska ministarka sporta Flesel naglasila je da Srbija dala veliku podršku Francuskoj u kandidaturi za organizaciju Olimpijskih igara 2024. godine.\n"Potpisali smo sporazum koji nam omogućava da unapredimo saradnju i razmenimo znanje. Francuska i Srbija su dve velike nacije. Imamo brojne smernice i velike projekte sa prijateljem i ministrom Vanjom Udovičićem", rekla je Flesel i iznela niz pohvala za bivšu košarkašicu Natašu Kovačević za koju je rekla je da je pravi šampion.\nDirektor Zavoda za sport i sportsku medicinu Republike Srbije Goran Bojović podsetio je na veliku podršku Vlade Srbije i zahvalio se na njoj.\n"Naši rezultati su vidljivi, zlatni, srebrni i bronzani. Mi smo stepenica ka uspesima srpskih sportista", naveo je Bojović.\nFlesel boravi u Beogradu u dvodnevnoj poseti i upoznaće se sa velikim imenima srpskog sporta, danas obilazi i Zavod za sport i sportsku medicinu Republike Srbije na Košutnjaku, prisustvovaće vaterpolo utakmici ženskih reprezentacija Srbije i Francuske, a potom će joj biti upriličen i prijem u Francuskoj ambasadi u Beogradu.\nZa sutra je planirano da u društvu ministra Udovičića gleda Svetski kup u veslanju na Adi Ciganliji.\n1 Nova medalja na EP, Arunović i Mikec do bronze u miksu\n2 Mikec osvojio srebro u Osijeku\n3 Beograd domaćin SP za hokejaše do 18 godina\n4 Novčane nagrade za sportiste\n5 Kroz Srbiju iz Istočnog Sarajeva


Intervju, 01 septembar 2015\nSejbo: Narušena arhitektura EU\nUkoliko evropsko vođstvo ne bude efikasno rešavalo nagomilane probleme, kao što je nekontrolisan priliv migranata, na čelu niza evropskih zemalja mogli bi uskoro da se nađu lideri čiji je glavni cilj rušenje evropskog bloka, smatra Stiven Sejbo, ekspert Nemačkog Maršalovog Fonda za SAD.\nID tvrdi da je pogubila Salopeka\nEgipatska grupa povezana sa Islamskom državom saopštila je da je pogubila hrvatskog državljanina Tomislava Salopeka, kojeg je otela prošlog meseca, postavivši na internet fotografiju na kojoj se navodno vidi njegovo telo. Premijer Hrvatske Zoran Milanović održao je danas vanrednu konferenciju za...\nU Vašingtonu je prošle nedelje igran teniski turnir Siti Open iz serije 500, na kojem je učestvovao i srpski teniser Viktor Troicki. Posle duela sa Australijancem Semom Grotom, Troicki je za Glas Amerike govorio o periodu od povratka na teren posle suspenzije, ...\nEvroskeptici ne vide prednosti EU za Balkan\nDa li će inicijative kao što je planirani referendum u Britaniji o mogućem izlasku iz EU obeshrabriti Srbiju i njene susede u želji da se pridruže Uniji? Neki analitičari podsećaju na prednosti Unije koje evroskeptici poriču.\nVejvoda: Društvo mora da se suoči sa prošlošću\nPotpredsednik Nemačkog Maršalovog fonda, Ivan Vejvoda, za Glas Amerike govori o obeležavanju 20. godišnjice genocida u Srebrenici i procesu pomirenja u kontekstu evropske budućnosti država Zapadnog Balkana.\nPažin: Želimo visok nivo vladavine prava\n"Kad je vladavina prava u pitanju, uvijek ima prostora za poboljkšanje", kaže Pažin. On ističe da je regionalna saradnja u tom kontekstu vrlo važna "jer organizovani kriminal ne poznaje granice.\nPrevencija radikalizacije u korist ID-a uključuje i širu kampanju suprotvstavljanja informativnom ratu i porukama koje ekstremisti šire putem socijalnih medija, kaže Stengel.\nMilić: Višestruka poruka rezolucije o Srebrenici\nRuski protivpredlog britanskom nacrtu rezolucije o Srebrenici u Savetu bezbednosti UN-a, nije znak solidarnosti sa Srbijom, tvrdi Jelena Milić, direktorka Centra za Evro-atlantske studije u Beogradu.\nRep: Saradnja ključna u slučajevima poput Nasera Orića\nČlan američke delegacije koja će prisustvovati komemoraciji povodom 20. godišnjice zločina u Srebrenici biće i američki ambasador za pitanja ratnih zločina, Stiven Rep, koji se u ekskluzivnom intervjuu za Glas Amerike, izmedju ostalog osvrnuo na pitanja ratnih zločina i upotrebu termina genocid


17-08-2019 11:34 Izdvojeno Srbija Politika\nKosovski Albanci sistematski rade na zatiranju dokaza o postojanju i življenju srpskog naroda na Kosovu i Metohiji a pokušaće to još intenzivnije, i tome se treba suprotstaviti na sve načine, rekao je predsednik skupštinskog odbora za KiM Milovan Drecun povodom ponovo postavljene zastave tzv. Kosova i dizanja vojnih šatora uz tvrđavu Novog brda.\n- To rade oni koji žele da Kosovo bude države, da Srbi nemaju nikakva prava, a radi se o klasičnom zastrašivanje i poruka je Srbima ''šta vi imate ovde da tražite'' - rekao je on i ocenio da je reč o providnoj i surovoj politici.\n- Takvu politiku međunarodna zajednica toleriše i niko se ne angažuje da to spreči - rekao je Drecun.\n- To je dobro poznata politika tih država koje su stvorile Kosovo i mislim da treba da ignorišemo takvo ponašanje i da ga osudimo - rekao je on.\n- Nikada nećemo priznati samoproglašenu državu Kosovo u administrativnim granicama - rekao je Drecun i naglasio da je problem težak a Srbija spremna da razgovara o mogućim rešenjima.\n- Kvinta nema mehanizam da nas natera da ih priznamo, a ko želi rešenje, mora da prestane sa huškačkim i destabilizujućim izjavama - ocenio je on.\n- Nama je bitno da li će rasplet među Albancima na KiM dovesti do situacije da se ukinu takse, i da li će biti sagovornik spreman da razgovara, i da se postigne kompromisno rešenje - rekao je Drecun i naglasio da je za situaciju na KiM bitno pratiti ponašanje Vašingtona.\n- Ne vidim šta je cilj, ne znam šta će da postignu, kako će to da ojača poziciju Prištine, a za Srbiju je to neprihvatljivo - rekao je Drecun i dodao da je put za razgovore preko ukidanja takse i prestanka jednostranih akcija Prištine kojima se ugrožava opstanak Srba, kao i sa provokacijama.\nOn je objasnio da postoje dokazi da je Daut Haradinaj bio nadležan za baze OVK u Tropoji u Albaniji, a na tom prostoru je bila "žuta kuća" , kao i da je održavao kontakte sa radikalnim islamistima.\nVelja otkrio mračnu tajnu Vučića! Više o tome OVDE.\nSLUŽILI ZA PROMOVISANJE VUČIĆA: Tviter obrisao 8.500 naloga SNS botova (FOTO)


Sarkozi prvi put leteo "er Sarkom" | Glas javnosti\nPočetna > Svet > Sarkozi prvi put leteo "er Sarkom"\nPARIZ - Francuski predsednik Nikola Sarkozi prvi put je juče leteo novim predsedničkim avionom "erbas A330", koga su francuski mediji prozvali "er Sarko", na samit Grupe 20 u Seulu. Avion, koji je kupljen kao polovan od kompanije "Karibijan erlajnz", redizajniran je putnički avion opremljen tehnologijom za izbegavanje raketa, jedinicom za bezbednu komunikaciju i spavaćom sobom sa tušem.\nAvion je kupljen za 84 miliona evra, što je oko pola od njegove tržišne cene, ali je redizajniranje, kako bi odgovarao potrebama predsednika, podiglo tu sumu na 176 miliona evra, što je naišlo na oštre kritike opozicije. Ministar odbrane Erv Moren branio je letos te dodatne troškove, ističući da "jednostavno ima smisla" opremiti predsednički avion krevetom i tušem i demantovao glasine da u njemu takođe postoji kada, preneo je Rojters.\nAvion, namenjen za sva predsednikova zvanična putovanja, zameniće dva manja aviona "erbas A319" koja su prethodno korišćena u tu svrhu. Avion je veći i postiže veću visinu od 12.000 kilometara u odnosu na prethodne avione koji su postizali visinu od 7.000 kilometara. Kupovina tog aviona stavlja Sarkozija u istu ligu sa američkim predsednikom Barakom Obamom i kineskim predsednikom Hu Đintaom, koji obojica putuju redizajniranim avionima "boing 747", navela je britanska agencija.


Obavezna literatura za sve roditelje – „Tajna uspešne dece“ - Detinjarije\nU knjizi „Tajna uspešne dece“ upoznaćemo novu generaciju istraživača i pedagoga, koji prvi put koriste naučne alatke da razotkriju ključni faktor uspeha kod dece, a osnovna ideja ove knjiga jeste da je za uspeh presudan karakter – a ne kognicija – a karakter se može vaspitavati!\nSvaku priču o detinjstvu i uspehu uglavnom dovodimo u vezu s inteligencijom: uspevaju ona deca koja imaju dobar rezultat na raznim testovima. Ali u knjizi „Tajna uspešne dece“ Pol Taf pokazuje da su za uspeh mnogo bitniji kvaliteti koji se odnose na karakter: istrajnost, radoznalost, savesnost, optimizam i samokontrola.\nKnjigu „Tajna uspešne dece“ možete naći u svim Delfi knjižarama i Laguninim klubovima čitalaca, kao i na sdresama www.laguna.rs i www.delfi.rs.\nTagovi :kako vaspitavati decu, knjige o roditeljstvu, knjige za decu, knjige za roditelje, Laguna, Pol Taf, roditeljstvo saveti, saveti za roditelje, Tajna uspešne dece, vaspitavanje dece


Moja Rusija: Ovde su svetski moćnici delili svet (video) - Sputnjik Srbija\n17:42 16 Jun 2021\nMoja Rusija: Ovde su svetski moćnici delili svet (video)\n19:30 19.05.2019 Preuzmite kraći link\nLivadijski dvorac na Jalti je poslednja rezidencija Romanovih i mesto gde se odigrao jedan od najvažnijih političkih događaja Drugog svetskog rata — Krimska konferencija šefova triju savezničkih država antihitlerovske koalicije: SSSR-a, SAD i Velike Britanije.\nOvde je u 43 sobe, tokom održavanja sedmodnevne konferencije, odseo Franklin Ruzvelt sa američkom delegacijom. Tu je utanačen plan za konačno razračunavanje sa Hitlerovom Nemačkom u Drugom svetskom ratu i usaglašeni su principi posleratnog uređenja Evrope.\nViše od pola veka u Livadiji je bila smeštena rezidencija Romanovih: Aleksandra Drugog, Aleksandra Trećeg i Nikolaja Drugog.\nU Hramu Vozdviženja Časnog krsta, pokraj dvorca, dan posle smrti Aleksandra Trećeg, na vernost ruskom prestolu zakleo se car Nikolaj Drugi, a tu je i njegova buduća supruga, princeza od Hesen-Darmštata, primila pravoslavlje i ponela ime Aleksandra Fjodorovna.\nLivadijski dvorac je tokom svoje istorije menjao namenu — posle Oktobarske revolucije tu je bio smešten i sanatorijum u kojem su lečeni obeleli od tuberkuloze, a potom je imao i funkciju letnjikovca za visoke državne funkcionere. Tek početkom devedesetih godina 20. veka je pretvoren u muzej.\nDanas u Livadijskom dvorcu sve odiše istorijom. Dok je drugi sprat posvećen poslednjem ruskom caru Nikolaju Drugom i njegovoj porodici, na prvom spratu priče se „pletu“ oko čuvene Jaltske konferencije.\nNovinarka Sputnjika Olivera Ikodinović u vlogu „Moja Rusija“ vodi vas na vama poznata, ali i skrivena mesta Moskve i Rusije. Zavirite sa nama u različite kutke Rusije i njene prestonice, upoznajte njihove lepote i njihovu tradiciju, osetite duh zemlje i dušu Rusa.


Saturn gubi svoje prstenove | PC Press\nOno što Saturn na prvi pogled izdvaja od drugih planeta su prstenovi – najveći i najsjajniji u našem Solarnom sistemu. Prostiru se na 280 hiljada kilometara od same planete, te su široki toliko da na njih može da stane šest planeta veličine Zemlje. Ipak, izgleda da Saturn neće zauvek tako izgledati, budući da su naučnici došli do zaključka da gubi svoje prstenove.\nNaime, tim eksperata je došao do zaključka da planeta ostaje bez prstenova brže nego što se prvobitno mislilo, te trenutno na planetu u samo jednoj sekundi padne 10 hiljada kilograma materijala iz prstenova. Materijal se na planetu spušta u obliku kiše, budući da se prstenovi, pored čvrstih materijala koji se polako dezintegrišu, sastoje i od komada leda. Na raspadanje materijala najviše utiče UV zračenje Sunca, te sudari sa manjim meteorima. Kada dođe do sudara, komadi leda se pretvaraju u tečnost, na koju potom deluje magnetno polje Saturna, te tako stvorena materija pada na planetu i sagoreva u njenoj atmosferi.\nOvakve kiše poznate su još od osamdesetih godina prošlog veka, kada su u okviru NASA-ine Voyager misije prvi put primećene tamne trake materije, da bi se kasnije zaključilo da se radi o materijalima koji potiču iz prstenova, te se kreću prema planeti. U to vreme naučnici su predviđali da će prstenovi potpuno nestati za oko 300 miliona godina, da bi predviđanja sada postala znatno mračnija. Nakon što se došlo do saznanja da na planetu u svakoj sekundi padne više materijala iz prstenova nego što se prvobitno pretpostavljalo, naučnici su došli do zaključka da će prstenovi nestati u narednih 100 miliona godina.\nNaučnici ističu da se najveći deo svog postojanja Saturn nije razlikovao od drugih planeta, te da su prstenovi stari tek 100 do 200 miliona godina, što nije mnogo ako se uzme u obzir da je planeta nastala pre oko 4,5 milijardi godina. Tako je čovečanstvo izgleda imalo sreće da postoji u isto vreme kad i Saturnovi prstenovi.\nTagovi: NASA, Saturn, Voyager\n← Google Chrome napadi ugrožavaju Windows 10 uređaje\nMreža Teslinih superpunjača pokriće celu Evropu u 2019. godini →


PRIČA O 47 VERNIH SAMURAJA – ZAVERA ZBOG BIZNISA - Japanorama\nPRIČA O 47 VERNIH SAMURAJA – ZAVERA ZBOG BIZNISA\n24/10/2019 24/10/2019 / EKONOMIJA\nNajveći deo onih koje interesuje japanska istorija zna za priču o 47 vernih samuraja, ili 47 ronina, koji su se žrtvovali da osvete smrt svog gospodara. Godine 1701. na dvoru šoguna u Edou velikodostojnik Kozuke Kira, koji je davao instrukcije u etikeciji grupi feudalaca, namerno je uvredio mladog velikaša po imenu Asano. Ovaj je pokušao da ga ubije i zbog toga bio osuđen da izvrši samoubistvo harakirijem. Posle samoubistva, Asanov posed dat je drugom feudalcu, njegovi samuraji raspušteni, a grupa njih odlučila je da osveti gospodara.\nPošto su šogunovi ljudi pomno pazili, samuraji, koje je predvodio Kuranosuke Oiši, vodili su običan život i tajno se pripremali za osvetu. U decembru 1703. godine 47 vernih samuraja krenulo je ulicama Edoa ( današnji Tokio ) objavljujući da će ubiti zlog šogunovog doglavnika Kiru. Ubili su ga, njegovu glavu odneli na gospodarev grob i onda su svi bili osuđeni na smrt harakirijem. Sahranjeni su pored gospodara u hramu Sengakuđi, koji još postoji u Tokiju, a uspomena na njih, njihovu vernost i njihovu žrtvu, je još živa.\nKao što sve istorijske priče imaju ponekad i tamniju, na prvi pogled nevidljivu, pozadinu, koja na ceo događaj baca i neku drugačiju sliku, tako i ova priča stara tri veka ima mnogo verzija i objašnjenja, za koje se sigurno ne zna koja su tačna, a koja sačinjena da zamagle pravu istinu.\nNeki podaci govore da je iza maltretiranja gospodara Asanoa na šogunovom dvoru ustvari stajala zavera nekih članova šogunove vlade, koji su želeli da se domognu zamka i poseda ovog feudalca. Materijalni interes je iznad svega, tvrde neki poznavaoci, pa su ti članovi šogunove vlade potplatili savetnika Kiru da gospodara Asanoa izazove, navede ga na najteži prekršaj i tako im olakša ostvarenje zamisli, jer ne samo da su zamak Ako i posed oko njega bili privlačni, već je Asano posedovao i velika područja pored morske obale, na kojima su vekovima bile najproduktivnije japanske solane.\nTako su biznis i prljave igre uništili ne samo jedan život, nego uz njega i nekoliko desetina njih, samo da bi grupa ljudi mogla da se bogati, jer je so, kao i svugde u svetu, i u Japanu neophodna za život. Čak i osnovni japanski začin, soja sos, nemoguće je napraviti bez velike količine soli ( u Japanu se soja sos pravi fermentacijom mešavine sojinog zrna, soli i vode ) koja je svugde bila važna, pa tako i skupa.


Položeno cvijeće i odata pošta žrtvama ratnog zločina na Kazanima\nDaliborka Pejić, 26/10/2020\nPotpredsjednik Federacije Bosne i Hercegovine Milan Dunović, predstavnici gradskih institucija, političkih stranaka i Srpskog građanskog vijeća danas su položili cvijeće i odali počast žrtvama ratnog zločina na Kazanima, na obroncima Trebevića.\nNa tom loklitetu dosad su ekshumirani posmrtni ostaci 23 osobe, od kojih je 15 identificirano. Riječ je o pet žrtava ženskog spola i deset muškog, od 27 do 66 godina. Od identifikovanih žrtava, dvije žrtve su ukrajinske nacionalnosti, dvije žrtve hrvatske, jedna žrtva bošnjačke nacionalnosti i deset žrtava srpske nacionalnosti.\nIstičući da je prošlo 27 godina od zločina, Dunović još jednom apelirao na Grad Sarajevo da se izgradi spomen-obilježje, za što su izdvojena sredstva iz Kabineta potpredsjednika FBiH još u prethodnom sazivu iz 2011. godine. Dunović smatra da je veoma važno za građane Sarajeva da se napravi spomen-obilježje na Kazanima, jer se na tom lokalitetu desio ratni zločin, napominjući da to ni u kom slučaju nije bila politika ni Sarajeva, ni Armije Republike BiH.\n“Tadašnji kabinet potredsjednika Fderacija BiH Svetozara Pudarića odobrio je sredstva i doznačio Gradu Sarajevu za izradu idejnog rješenja. Evo, svake godine očekujemo šta će uraditi Gradska uprava, međutim do sada se još uvijek nije ništa desilo. Od izuzetnog značaja za Grad Sarajevo je da se spomenik na Kazanim napravi, da se na neki način skine hipoteka s građana Sarajeva jer na Kazanima se jeste desio ratni zločin. Međutim, ratni zločin su napravili ljudi s imenima i prezimenima. Armija BiH je vodila časnu odbranu grada od agresije na BiH”, kazao je Dunović.\nPotpredsjenik Srpskog grđanskog vijeća Rajko Živković na Kazaima je pročitao Inicijatvu o izgradnji spomenika ubijenim žrtvama. Potpisnici inicijative su Udruženje za društvena istraživanja i komunikacije, Forum ZFD Bosne i Hercegovine, Mreža za izgradnju mira, Centra zа nenasilnu akciju. Ove organizacije Inicijativu su potpisale 5.oktobra ove godine i uputili javnosti i vlastima Grada Sarajava.\nU Inicijativi se navodi da “duboko vjeruju da ubijeni sugrađani i komšije zaslužuju naše sjećanje. I dalje se, dakle, čeka odgovor gradonačelnika Grada Sarajeva na inicijativu o izgradnji spomenika ubijenim žrtvama Kazana u centru Sarajeva, koji bi, uz sve ostalo, trebalo da bude primjer samokritičkog suočavanja s vlastitim zločinima, kao i moralne obaveze građana Sarajeva da odaju počast svojim ubijenim sugrađanima na Kazanima”.\nCrna Gora: U Nikšiću protest ugostitelja\nKulturni mozaik [27.10.2020.]\nZvaničnici BiH će i dalje primati jubilarne naknade, odlučio Dom naroda Parlamenta BiH\nItalija: Potvrđena rekordna 853 smrtna slučaja od KOVID-19


Luka Bojović uskoro u Srbiji - Hronika - Nedeljnik Vreme\n11. 4. 2012. / 21.08\nNakon sastanka delegacija srpskog i španskog pravosuđa, u utorak, 10. aprila, formalno je počeo proces izručenja Luke Bojovića i još dvojice srpskih državljana iz Madrida u Beograd. U utorak, u vreme pisanja ovog teksta, ne zna se koliko će proces trajati. Zakon nalaže da mora biti okončan najkasnije za godinu dana.\nOsim ovog dogovora, doći će i do sklapanje ugovora o zapleni ilegalno stečene imovine koju su drugi osumnjičeni građani Srbije, poput odbeglog bivšeg direktor "C Marketa" Slobodana Radulovića i pripadnika klana Darka Šarića, stekli u Španiji.\nNa sastanak sa španskim ministrom pravde Albertom Ruizom Galjardonom iz Beograda su doputovali ministarka Snežana Malović, državni sekretar Slobodan Homen i tužilac Zagorka Dolovac. Zahtev za izručenje Luke Bojovića, Vladimira Milisavljevića i Siniše Petrića, Ministarstvo pravde Srbije poslalo je španskim kolegama 13. marta i to uz oko 2000 strana dokumentacije o krivičnim delima za koja se ovi u svojoj domovini terete.


Anastasija: Danas je moderno da zatrudniš! Đorđe me ne gleda kao trofej, neće da se šlepa uz mene - mediji.net\nAnastasija: Danas je moderno da zatrudniš! Đorđe me ne gleda kao trofej, neće da se šlepa uz mene\n- Stariji je od mene devet godina, ali ta razlika se ne vidi jer sam zrelija i tako delujem - rekla je Ražatovićeva\nPopularna pevačica Anastasija Ražnatović već neko vreme živi u Novom Sadu sa dečkom Đorđem Kuljićem i ističe da za sada nema u planu decu i brak.\n- Ne razmišljam o tome, ali sada je postalo moderno da zatrudniš, da se veriš, ja ne jurim za tim stvarima. Gledam da sebe negde izgradim kao ličnost, da napredujem u karijeri, imam vezu jako dugo i ne žurim nigde. Ako je suđeno i ako treba tako da bude, mi ćemo svakako jednog dana to da...\nđorđe kuljićAktuelna tema\nNeki od naših najuspešnijih glumaca retko govore o svom privatnom životu, a o svojim prvim brakovima skoro nikada i ne pričaju.Naime, Mima Karadžić u javnosti je poznat kao večiti neženja, malo je poznato da se 1992. oženio izvesnom Sunčicom. Prema informacijama koje su dospele u javnost, Mima se...\nKada se Dragana Mirković pre 20 godina udala za Tonija Bijelića, ceo region je preneo tu vest, iako su venčanje organizovali za svega dvadesetak ljudi. Međutim, u mladosti je, kao i svaka žena, maštala o velikoj svadbi, što joj se nije ispunilo zbog okolnosti na koje nije mogla da utiče.Mnogi su...\nANASTASIJA PROGOVORILA O CECINIM BIVŠIM MOMCIMA! Svi ostali u ČUDU, niko nije znao da će SMETI sve OVO da ispriča!\nMlada muzička zvezda Anastasija Ražnatović otvorila je dušu o majci, folk divi Svetlani Ceci Ražnatović. Ne krije da bi volela da joj mama ponovo stane na ludi kamen.


U požaru uništena fabrika presudna za proizvodnju vinila - Unija Diskografa Srbije\nU požaru uništena fabrika presudna za proizvodnju vinila\nObjavljeno Februar 10, 2020\nKalifornijska fabrika, jedna od svega dve na svetu koje proizvode lakove od vitalnog značaja za proizvodnju vinilnih ploča, u petak je potpuno uništena u velikom požaru. Apollo Masters Corp. sa sedištem u Banningu, Kalifornija, koji isporučuje lak koji se koristi za izradu matičnih diskova, a koji se zatim koriste za izradu ploča od vinila, izgoreo je u velikom požaru, potvrdila je kompanija na svojoj službenoj web stranici.\nPogon za proizvodnju ploča, Foto: Petr David Josek\nPožar je izbio oko pet sati ujutro u petak (7. februara), dok su zaposleni bili u zgradi, a svi se se uspeli skloniti na sigurno, objavio je Desert Sun. Ali gubitak fabrike – koja je zajedno s MDC-om u Japanu jedna od samo dve u svetu koje proizvodi lakove potrebne za stvaranje vinilnih ploča – dolazi kao težak udarac novom procvatu industrije vinilnih ploča. Američki magazin Billboard je prošlog meseca objavio da su 26% svih fizičkih albuma prodatih 2019. u SAD-u bili vinilni.\nU e-mailu Billbordu Gil Tamazyan, osnivač i predsednik kalifornijske fabrike za presovanje vinila Capsule Labs, napisao je da je prerano znati koliko će uništavanje postrojenja uticati na isporuku vinila, ali predviđa ”ako se rešenje ne nađe zaista vrlo brzo, uskoro će postojati Vinylgeddon”, jer procenjuje da Apollo isporučuje 80% praznih lakih matičnih diskova na globalnom nivou.\nTamazyan kaže da će, osim oporavka Apolona, trebati ili nova kompanija koja će steći Apollovo intelektualno vlasništvo i stvoriti novu fabriku ili da japanski MDC proširi svoje poslovanje.\nBujanje industrije vinilnih ploča već je dovelo do toga da se teško nosilo sa potražnjom, pa uništavanje fabrike koja je pokrivala 80% svetskog tržišta bar za neko vreme zaista može značiti – Vinylgedon.\nApollo Masters, Foto: Screen Shot\nLjupka Stević objavila novu pesmu i spot (VIDEO)


Tanjug 19. maja 2022. 16:51\nSARAJEVO – Savez za bolju budućnost (SBB) Fahrudina Radončića odrekao se danas kandidature svog predstavnika za bošnjačkog člana Predsedništva BiH i odlučio da na predstojećim izborima podrži kandidata SDP Denisa Bećirovića, što mu povećava šanse da pobedi suparnika iz SDA Bakira Izetbegovića.\nRadončić je na konferenciji za novinare posle sednice stranačkog Predsedništva rekao da je to velika žrtva za SBB.\nRadončić je novinarima saopštio da je Predsedništvo odlučilo da ŠB izlazi samostalo na predstojeće izbore.\nRadončić je objasnio da je stav SBB da ujedinjena opozicija treba da ima jednog kandidata za Predsedništvo BiH.\n„Bez ikakvih teških reči, na bazi hladne procene, sa jednim kandidatom opozicija ima odličnu šansu da pobedi“, rekao je Radončić, preneli su sarajevski mediji.\nUkoliko bi opozicione stranke istakle više kandidata, pomažu kandidatu SDA da još osam godina vodi BiH, odnosno da vodi bošnjački politički korpus.\n„Naša je procena da je nakon 30 godina vreme da novi ljudi preuzmu odgovornost i mi postavljamo veoma logično pitanje, znamo šta je gospodin Izetbegović uradio za osam godina svog minulog političkog mandata u Predsedništvu BiH: Da li mu treba dati još osam“, upitao je Radončić.\nKomentarišući kandidaturu Željka Komšića za četvrti mandat u Predsedništvu BiH, Radončić je konstatovao da građani znaju da li je BiH za tih 12 godina dobila više međunarodnih prijatelja, više ekonomskih investicija iz inostranstva i da li je dobila bolje međunacionalne odnose Hrvata i Bošnjaka.\n„Ja lično mislim da nije u redu da neko 16 godina bude u Predsedništvu, ne treba, nepotrebno je…“, rekao je Radončić.


Broj lažnih azilanata smanjen, pretnja vizama ostaje\nIlustrativna fotografija: Branko Vučković\nBroj srpskih državljana koji traže azil u zemljama Evropske unije smanjen je za više od trećine, ali pretnja da će zbog takozvanih „lažnih azilanata“ Srbiji biti vraćen vizni režim ostaje. U strahu da će ostati bez slobode putovanja, zvanični Beograd preduzima oštre mere kojima će biti izloženi svi putnici.\nKao nekada kada se za vize čekalo u kilometarskim redovima, i kada su ih na granicama Evropske unije strogo ispitivali carinici stranih država, srpski državljani prilikom izlaska iz zemlje sada će svojim policajcima morati da dokazuju povod odlaska, kao i da ispune i druge kriterijume za boravak u zemljama Evropske unije.\n„Naši građani u nedeljama koje dolaze, uključujući i letnje odmore, treba da očekuju pojačane kontrole na granici. Treba da očekuju da će im policija i carinici češće postavljati pitanja o tome gde idu, i da će se od njih očekivati da dokažu da imaju dovoljno novca za putovanje, da su osigurani i da imaju povratnu kartu“, kaže Božidar Đelić, potpredsednik Vlade Srbije za evropske integracije, koji tvrdi da se ne radi o novim uslovima za putovanje već o merama predostožnosti usled navale takozvanih lažnih azilanata koji zbog siromaštva u Evropi traže bolji život.\nSamo u prošloj godini takvih putnika bilo je čak 17,5 hiljada, zbog čega će se oštrija kontrola sprovoditi do daljeg.\nNenad Banović, načelnik Uprave granične policije MUP-a Srbije, rekao je za RSE da je u poslednje dve nedelje srpska policija sa granice vratila 90 ljudi.\n„Bukvalno kontrolišemo sve autobuse, kombi vozila, privatne automobile... Više nema parcijalnog profilisanja, već se radi pojedinačna kontrola svakog putnika. Evo, pre nekoliko dana smo na aerodromu „Nikola Tesla“ u Beogradu imali slučaj da se pojavila jedna porodica, državljani Srbije, koja je imala avionske karte niskotarifne kompanije za Malme. Imali su samo ručni prtljag, rekli su da idu na svadbu, i svi zajedno su ukupno imali 70 evra. Praktično nisu imali ni za ručak kada slete tamo, a kamoli za boravak od nekoliko dana u Evropi. Kada smo pitali kod koga idete, kako se zove mladoženja, poznajete li mladu, da li su vam to rođaci, oni nisu znali da daju odgovor... I zbog toga su vraćeni“, naveo je primer Banović.\nZbog priliva tražilaca azila zemlje Evropske unije upozorile su Srbiju da joj je ugrožena vizna liberalizacija pa je Beograd pojačao kontrolu domaćih turističkih agencija i informisanje potencijalnih putnika o šengenskim pravilima.\nRezultat je da je njhov broj opao za 35 odsto u poslednja tri meseca, ali i to je nedovoljno, zbog čega je najnoviji predlog Beograda državama šengenskog sporazuma da ubrzaju proceduru povratka tražilaca azila i da Srbiju zvanično proglase sigurnom zemljom iz koje nije moguće tražiti azil.\nBjorn Linderfalk, savetnik u ambasadi Švedske u Beogradu, rekao je za RSE se na problemu mora zajednički raditi, ali nije mogao da kaže kakav će odgovor biti na zahtev Srbije.\n„Švedska je striktna kada se radi o ljudskim pravima, kao i u primeni zakona, i u okviru tih normi smo spremni da sarađujemo. Ali kako će to u praksi izgledati nisam u mogućnosti sada da vam kažem. Neke mere će biti preduzete na nivou cele Evropske unije. Ono što očekujemo od Srbije je da pojača kontrolu na granici, što je neophodna kratkoročna mera, ali je to naravno i problem socijalno ekonomske situacije tih ljudi koji bi država trebalo da rešava u okviru njenih mogućnosti. Trenutna situacija zahteva da se zaustavi priliv manjeg broja ljudi koji ugrožavaju pravo na slobodno putovanje većine koja poštuje pravila. Mi na sve tražioce azila, bilo da pripadaju nekoj nacionalnoj manjini ili ne, gledamo kao na građane Srbije“, objašnjava Linderfalk.\nPrema zvaničnim podacima, 95 odsto tražilaca azila iz Srbije su Romi i Albanci, uglavnom sa siromašnog juga Srbije, dok jedan broj njih dolazi i sa Kosova i iz Vojvodine.\nIzmena krivičnog zakona zbog lažnih azilanata\nOsman Balić, koordinator Lige za dekadu Roma, kaže da država do sada nije pomogla Romima i da će ih sada teško ubediti da ne idu u Evropu.\n„Mislim da je to suviše tražiti od Roma, sada kada je prosto zavladala glad u romskim mahalama. Glad o kojoj mi godinama govorimo kao o prisutnoj socijalnoj bombi. Poslednjih desetak godina država je dobila značajna sredstva iz Evropske unije i raznih fondova za potrebe siromaštva i Roma, ali mi ne znamo gde su ona, jednostavno ih nema tamo gde treba. I takav odnos je praktično manir vlasti prema pitanju Roma“, kaže Balić.\nNajviše građana Srbije azil je tražilo u Belgiji, Nemačkoj i Švedskoj, zbog čega su predstavnici tih država u stalnom kontaktu sa ovdašnjim vlastima. Koliko je problem eskalirao, govori i namera Beograda da izmeni krivični zakon, što je najavio Božidar Đelić.\n„Uvešćemo odredbu na osnovu koje će oni koji organizuju nelegalne migracije i ture lažnih azilanata biti krivično gonjeni. Biće ustanovljena i prekršajna odgovornost onih koji zloupotrebe institut azila. Sa evropskim partnerima ćemo se konsultovati pre nego što usvojimo izmene zakona, kako bi izbegli bilo kakav rizik da standardi u domenu zaštite ljudskih prava budu ugroženi“, rekao je on.\nMože se reći da je Srbija oštrim merama samo trenutno ugasila „požar“ koji je izazvala navala građana Srbije na evropske zemlje. Da bi sačuvala „beli šengen“ i stvarno rešila problem, zaključuje Vladimir Petronijević, iz nevladine organizacije Grupa 484, glavni zadatak je socijalno ekonomska integracija ljudi koji žive u siromašnim područjima.\n„Mora se nastaviti finansiranje i pomoć tim sredinama, podršku treba da nastavi i međunarodna zajednica, ali je pre svega neophodno ulaganje u infrastukturu i nova radna mesta kako bi i ti siromašni ljudi bili deo sistema. Verujem da bismo jednom promišljenom politikom na duži period mogli da dođemo do toga da više ne budemo zabrinuti zbog mogućih lažnih azilanata“, smatra Petronijević.\nEvropska komsija će do 9. juna uraditi izveštaj o sprovođenju Sporazuma o viznoj liberalizaciji sa Srbijom i proslediti ga zemljama članicama Evropske unije.


Regionalna konferencija Evropske mreže preduzetništva zemalja Jugoistočne Evrope • SENAT.me\nⓈ > Ekonomija Crna Gora > Regionalna konferencija Evropske mreže preduzetništva zemalja Jugoistočne Evrope\nMinistar ekonomije g-đa Dragica Sekulić danas je svečano otvorila Regionalnu konferenciju Evropske mreže preduzetništva zemalja Jugoistočne Evrope. Prisutnima su se obratili i visoki predstavnici Evropske komisije – Generalnog Direktorata za unutrašnje tržište, preduzetništvo i mala i srednja preduzeća (DG GROW), g-din Istvan Nemeth i Izvršne agencije za mala i srednja preduzeća (EASME) g-đa Natalia Martinez Paramo, kao i predstavnici svih partnerskih institucija iz crnogorskog konzorcijuma, generalni direktor Direktorata za investicije, razvoj malih i srednjih preduzeća i upravljanje EU fondovima u Ministarstvu ekonomije Radosav Babić, potpredsjednik Privredne komore Crne Gore Ivan Saveljić, dekan Mašinskog fakulteta Igor Vušanović i direktorica Biznis start up Centra Bar Ivana Tomašević.\nPozdravljajući prisutne, ministarka Sekulić je kazala da je ključni izazov za Crnu Goru da poveća ekonomski rast i smanji ili eliminiše prepreke koje sprječavaju zemlju da razvija svoje potencijale. Evropska mreža preduzetništva (Enterprise Europe Network), aktivna je u 60 zemalja (zemlje Evropske unije, Japan, Kina, SAD, Norveška, Švajcarska itd) i čini je više od 600 partnerskih organizacija i institucija, prepoznatih kao centri poslovne podrške za mala i srednja preduzeća, u kojima je angažovano preko 3000 eksperata sa područja preduzetništva, inovacija i transfera tehnologije, sa ciljem promocije konkurentnosti i inovacija na lokalnom i evropskom nivou. U pitanju je najveća mreža poslovne podrške, formirana 2008. godine od strane Evropske komisije da bi se omogućilo jednako korišćenje mogućnosti koje pruža Evropsko jedinstveno tržište. Cilj postojanja Evropske mreže preduzetništva je internacionalizacija poslovanja malih i srednjih preduzeća, podsticanje inovacija i izgradnja inovativnih kapaciteta MSP, kao i njihovog rasta na međunarodnom nivou. Glavni zadatak Mreže je da malim i srednjim preduzećima obezbijedi informacije neophodne za razvoj poslovanja i pomogne im da pronađu poslovne partnere širom svijeta.\nRadosav Babić generalni direktor Direktorata za investicije, razvoj malih i srednjih preduzeća i upravljanje EU fondovima u Ministarstvu ekonomije, kazao je da se ovaj Projekat ističe svojom jedinstvenošću jer traje već deset godina a njegov značaj naglašen je u nacionalnim strateškim dokumentima koji se odnose na mala i srednja preduzeća. Mreža je različitost institucija i stručnjaka, a u isto vrijeme njihova povezanost i direktan pristup najvećoj bazi podataka u Evropi, što je čini jedinstvenim instrumentom pomoći u stvaranju međunarodnih partnerstava i komercijalnog uspjeha inovativnih potencijala MSP.\nKonferencija ima za cilj da partneri iz zemalja regiona razmijene iskustva, primjere dobre prakse i unaprijede saradnju kako bi se sektor malih i srednjih preduzeća efikasnije razvijao i podigao nivo konkurentnosti regiona na tržištu Evropske unije. Tokom dvodnevne konferencije, na kojoj učestvuje preko sedamdeset predstavnika partnerskih institucija iz regiona Jugoistočne Evrope – Bosne i Hercegovine, Hrvatske, Makedonije, Slovenije, Srbije i Crne Gore, učesnici će imati priliku da prisustvuju panelima, radionicama i prezentacijama najboljih primjera iz prakse iz zemlje i regiona.


Obradović: Počinju isključenja struje svih neplatiša – Nadlanu.com\nObradović: Počinju isključenja struje svih neplatiša\nObjavljeno 10. maja 2013. / 14:54:14\n“Od sada krećemo u aktivnu kampanju i oni koji ne plaćaju električnu energiju, koji nisu potpisali sporazum o reprogramu duga za struju ili se ne pridržavaju sporazuma biće isključeni”, izjavio je Obradović.\nObradović je dodao i da su planovi isključenja za neplatiše već napravljeni i da svaka elektrodistribucija zna šta treba da uradi. Na pitanje hoće li biti plenidbe imovine zbog dugova za struju, Obradović je odgovorio da će Direkcija za pravo EPS-a odučiti kako će biti naplaćena ta potraživanja.\n“Mi želimo da naplatimo ono što smo isporučili građanima i privredi”, rekao je Obradović i dodao da je jasan stav i Vlade i resornog ministarstva da potrošena električna energija mora da se plati.\nPrema njegovim rečima, sa akcijom otpisa kamata na dugovanja za struju uz otplatu duga na rate dali su “još jednu veliku šansu i građanima i privredi da pod mnogo povoljnijim uslovima krenu sa rešavanjem nagomilanih dugova”.\n“Svi koji su želeli i bili voljni imali su priliku. Bio je dovoljno vremena i prilike da se reši problem starih dugovanja”, precizirao je Obradović. On je kazao da je uspeh akcije otplate duga bez kamata na rate “relativan” i da se razlikuje po distribucijama.\nKako je dodao, nabolji uspeh zabeležila je Elektrosrbija iz Kraljeva koja je uspela da pokrije čak 65 odsto tih starih potraživanja, a najlošije rezultate ima Jugoistok.\n“Analiziraćemo rad ostalih elektrodistribucija i na osnovu toga preduzećemo aktivnosti da do takvih loših rezutata ne dođe”, kazao je Obradović.\nElektroprivreda Srbije objavila je ranije da je s potrošačima sklopila sporazume o reprogramu sedam milijardi dinara duga za struju. Preostala dugovanja su oko 100 milijardi dinara, od čega po polovinu duguju domaćinstva i privreda. U okviru akcije otpisa kamata na dugovanja za struju uz otplatu duga na rate, koja je trajala od 1. marta do 25. aprila, ukupno sklopljeno 110.000 sporazama o reprogramu duga, od toga po pola sa domaćinstvima i privredom.\naleksandar obradovićelektrodistribucijaisključenja struje


- Nemam problem da odem tamo i glasam protiv – rekao je Dodik, prenosi Srpskainfo.\nOn je istakao da nije kao Alija Izetbegović da žrtvuje mir za BiH, jer nije spreman da žrtvuje mir za Republiku Srpsku, te ponovio kako građani treba da budu sigurni da sukoba neće biti.\n– Ja sam spreman da sebe žrtvujem za Republiku Srpsku. Mi ne želimo ništa što nama nije dato Ustavom. Ovde se radi o pravima. Ovo nije ludilo Milorada Dodika, kako to neki kažu, nego nasušna potreba Republike. Oni iz SDS-a i PDP-a nikada nisu razumeli za šta smo se mi borili u gotovo nemogućim okolnostima – rekao je Dodik za RTRS.\n– Jedan broj ljudi glasa za njih, ali to nema veze sa onom Srpskom demokratskom strankom koja je povela narod. Profil ove stranke nije isti kao onaj ranije koji je više bio narodni pokret – dodao je Dodik.\nDodik je ponovio da se ne sme zaboraviti borba za ustavne nadležnosti Republike Srpske, a njegov glavni cilj je ne dozvoliti promene Ustava BiH. To, kako je naveo, znači da se moraju vratiti nadležnosti, a to vreme je došlo.\nNa pitanje o kampanji kriminalizacije koja se vodi protiv njega je odgovorio da je čovek koji je najviše išao kroz pravosudne institucije, da su ga tužili, čak i Mladen Bosić nekadašnji lider SDS-a kojeg je dobio na sudu.\n– Samo recikliraju i žele da zaustave Republiku Srpsku – rekao je Dodik i dodao da je ponosan na ulaganja, te naveo primer Jahorine i Olimpijskog centra.\nSmatra da je krajnje vreme da se Jahorina proglasi naciolanim parkom i da niko ne bi trebalo da ima nešto protiv toga.\nRačuna, kaže, da će proći i epidemija, što ima nesumnjive posledice na privredu, a kada se tome doda i energetska kriza, ima više izazova na održavanje na toj planini, ali je nazvao gubitničkom logikom da se ništa ne pravi.\n– Pobednička logika je da se gradi, pravi, da spremno dočekamo kraj pandemije – istakao je Dodik i napomenuo da se zemlje koje su imale veći stepen vakcinacije vraćaju privrednim aktivnostima.\nUkazao je da je mali procenat vakcinisanih i smatra da ljudi treba da razvijaju svest o potrebi imunizacije protiv virusa korona.


Crno-beli će učiniti sve da zabeleže prvu pobedu u ovogodišnjem izdanju ovog takmičenja, ali Grci su veliki favoriti. Partizan je do sada poražen u svih 10 utakmica, dok Atinjani imaju osam pobeda i po jedan poraz i remi.\n"Olimpijakos je jedan od najozbiljnijih kandidata za evropsku titulu. To je ekipa koja je do sada najviše pokazala u Ligi šampiona, a ne govorim to samo na osnovu rezultata, već i na osnovu onoga što su pružili što u utakmici protiv nas, što u mečevima koje sam imao prilike da gledam", rekao je Ćirić.\nPrvak Srbije je u prvom međusobnom duelu u Pireju izgubio sa 11:7, a sada će probati da osvoji prve bodove u Ligi šampiona.\n"Na nama je da damo sve od sebe. Liga šampiona nam koristi za učenje i sticanje iskustva, ali ni u jednom meču ne smemo lako da se predamo. U nekoliko utakmica sa jakim rivalima smo uspevali većim delom meča da pariramo protivniku, pokušaćemo to ponovo", završio je Ćirić.\nPartizan će protiv Olimpijakosa biti bez velikog pojačanja, Mađara Farkaša Dorija, strelca tri gola na debiju protiv Radničkog, jer je bivši vaterpolista Solnoka, Ferencvaroša i Miškolca registrovan samo za Superligu.


Crna Gora: Priliv stranih investicija 265 miliona eura | Poslovnisvijet\nUkupan priliv stranih direktnih investicija u prvih pet mjeseci ove godine je iznosio 265 miliona eura, dok se istovremeno iz zemlje odlilo 205,1 milion eura, pokazuju preliminarni podaci Centralne banke Crne Gore /CBCG/.\nNeto priliv stranih direktnih investicija, odnosno razlika između njihovog priliva i odliva, na kraju maja je iznosio 59,9 miliona eura i bio je 66,2 posto manji nego u istom periodu prošle godine.\n“Ovakvo kretanje je rezultat značajno većeg odliva po osnovu otplate interkompanijskog duga u poređenju sa istim periodom prošle godine, kao i povlačenja vlasničkih ulaganja, odnosno prodaje dionica ‘Elektroprivrede’ u vlasništvu A2A”, navodi se u Biltenu CBCG.\nPriliv stranih direktnih investicija u formi vlasničkih ulaganja iznosio je 115,7 miliona eura, što čini 43,6 posto ukupnog priliva. Od toga je u nekretnine uloženo 63,8 miliona eura, a u preduzeća i banke 51,8 miliona eura.\nOznake:CRNA GORAPRILIV INVESTICIJA\nPrethodna : Ryanair otkazuje letove zbog štrajka pilota\nSlijedeća : Američke sankcije Iranu stabilizirale cijene nafte ispod nivoa od 73 dolara


Predstavljen prvi kuvar "Sale&Pepe" : Nadlanu.com\nPredstavljen prvi kuvar "Sale&Pepe"\nObjavljeno 1. juna 2012. / 15:17:41\nNa svečanoj promociji prvog srpskog kuvara "Sale&Pepe" koju je pripremila izdavačka kuća Attica Media u izdanju kompanije Laguna, u prisustvu medija predstavljena je zbirka od 54 recepta koji su već pola decenije objavljivani u srpskom izdanju najpopularnijeg kulinarskog magazina.\n"Sale&Pepe", izdanje italijanskog licencnog časopisa prisutno je na našem tržištu od aprila 2007. godine i jedan je od dva najprodavanija kulinarska magazina u Italiji s tradicijom dugom 20 godina.\nMOŽDA ĆU GA JEDNOM I IZDATI: Iva Štrljić ima svoju zbirku…\nOGLASILA SE SESTRA KUVARA DEJANA MARKUSA: On je živ, ali dok…\nNovinari su uživali u specijalnoj degustaciji specijaliteta renomiranog restorana "Lorenzo & Kakalamba", kao i u rafiniranoj aromi vina kompanije Tikveš i poklonima kompanije Danubius, uz poklon knjigu kuvara.\nRedakcija magazina "Sale&Pepe", glavna i odgovorna urednica Danica Adžić i članice redakcije Sanja Savić i Ana Petrović u razgovoru sa novinarima su istakle da se sve namirnice iz recepata mogu pronaći na svim pijacama i u prodavnicama zdrave hrane i da je sve napisano jednostavnim jezikom.\nUlogu vina uz dobar zalogaj preporučio je Aleksandar Kokir, direktor vinarije Tikveš. Pozdravljajući goste, Vanja Gavrovski PR menadžer "Lagune" je rekla da je prvi broj kuvara "Sale&Pepe" samo početak saradnje sa kompanijom Attica Media i da predstoje nova izdanja.


ROJAL UNION – Leuven 1:3\nPoraz lidera belgijskog šampionata. Leuven je tako stigao do svog prvog trijumfa na gostovanjima ove sezone i to upravo na terenu prvoplasiranog tima lige. Gosti su nakon prvog poluvremena imali dva gola prednosti i već tada najavili veliko iznenađenje na stadionu „Joseph Marien“ u Briselu.\nNICA – Mec 0:1\nTreća uzastopna utakmica pred svojom publikom na kojoj Nica nije stigla do trijumfa. Ovoga puta, ostali su „praznih ruku“ protiv poslednjeplsiranog tima šampionata. Gosti su (ispostaviće se) gol odluke postigli nakon pola sata igre, a klub za Azurne obale do kraja susreta nije uspeo da makar izbegne poraz. Nije pomoglo ni 70% poseda lopte kao i 20 udaraca ka protivničkom golu.\nA.Klagenfurt – SALZBURG 2:1\nRedovni pratioci ove rubrike su sigurno primetili da je aktuelni prvak Austrije sve češće u istoj. Čak treći put u poslednja četiri kola. Ovoga puta, Salzburg je doživeo svoj prvi poraz u tekućoj sezoni. Statistički, gosti su bili dosta dominantniji tim na terenu, ali na kraju „uzalud“.\nMILAN – Sasuolo 1:3\nU prvih 12 kola nijedan poraz, a onda dva uzastopna u nacionalnom prvenstvu Italije za ekipu Milana. „Rosoneri“ tako po treći put uzastopno nisu uspeli da kod kuće savladaju Sasuolo. Samim tim, milanski klub je popustio priliku da preuzme i lidersku poziciju na tabeli. „Crveno-crni“ su prvi stigli do prednosti na ovom susretu, ali na kraju su ostali i bez ijednog osvojenog boda.\nĐURGARDEN – Varbergs 2:3\nNa dva kola pre kraja švedskog šampionata – Đurgarden je imao šanse za titulu prvaka, ali nakon neočekivanog poraza u ovom kolu, ta mogućnost je i matematički izgubljena, otkako je Malmo dobio svoj meč i time stigao do šampionskog trona. Pritom, Đurgarden je ugrozio i svoju drugu poziciju na tabeli, jer bi AIK ili Elfsborg uoči završnog kola da ga „preskoče“ na prvenstvenoj lestvici.\nPrethodni tekstLider prvenstva dolazi do pobede protiv „fenjeraša“?


Softić: Gotovo sam siguran u ulogu DB u ubistvu Ćuruvije\nIzvor\tTanjug\tJun 08, 2016\nBivši pripadnik 3. Odeljenja Gradskog SUP-a, svedok na suđenju za ubistvo Slavka Ćuruvije Slaviša Softić rekao je na današnjem ročištu da je gotovo siguran da određenu ulogu u ubistvu Slavka Ćuruvije ima služba Državne bezbednosti, odnosno neki njeni delovi.\n"Deveto odeljenje možda, oni koji su bili na licu mesta, ne kažem ja da je bilo Deveto, ne mogu da budem precizan, to je moje zaključivanje na osnovu službenog rada i stručnosti, službenih beleški u koje sam imao uvid, sama pratnja Ćuruvije jedna je od indicija", rekao je svedok Softić.\nNaveo je i da je bio više zadužen za predmet Ibarske magistrale, a da je pre toga vezano za slučaj Slavka Ćuruvije prikupljao informacije od njegovih saradnika, novinara, urednika, da je radio obradu lica mesta izvršenja krivično, te da je obavio razgovor sa stanarima, prolaznicima i da tada nije došao do nekog operativnog saznanja ili materijalnog dokaza kojem bi rasvetlio ubistvo.\nRekao je i da je u vreme akcije "Sablja" učestvovao u ispitivanju optuženih Radonjića, Romića i Kuraka, da je to dobio kao radni zadatak, te da su njih trojica uhapšeni nakon objavljivanja dosijea "Ćuran", ali da on nije odlučivao da li će biti pušteni, te da u tom momentu "verovatno nije bilo dovoljno dokaza" da se podnese krivična prijava.\nSvedok je rekao da je saznao da RDB prati Slavka Ćuruviju tek nakon objavljivanja dosijea "Ćuran" i da pre toga nije imao nikakve operativne informacije da je Ćuruvija bio predmet obrade tog resora.\nNačelnika resora DB Franko Simatović nije pojavio kao svedok. Kako je rekla predsednica sudskog veća Snežana Jovanović, advokati Simatovića dostavili su sudu podnesak u kome je naznačeno da on ne može da svedoči pred tim sudom, budući da bi na taj način prekršio naloge iz Haškog tribunala dok je na privremenoj slobodi.\nZa ubistvo novinara Slavka Ćuruvije optuženi su nekadašnji šef DB-a Radomir Marković, šef beogradskog centra DB-a Milan Radonjić, pripadnik tog centra Ratko Romić i Milan Kurak, koji se tereti da je neposredni izvršilac ubistva.\n« Tragedija u Kolašinu: Otac ubio kćerku, pa sebe Odbrana Miroslava Miškovića traži oslobađajuću presudu »


Otkazane hiljade letova u SAD - Svet - Dnevni list Danas\nPočetna » Svet » Otkazane hiljade letova u SAD\nKako javlja Rojters, više od 2.200 letova je otkazano ili odloženo, a najmanje 128.000 domaćinstava i poslovnih objekata je bez električne energije od Džordžije do Mejna, pokazuju podaci vebsajta „PowerOutageUs“.\nU nedelju, u Americi je otkazano više od 3.000 letova. Zbog nevremena, u delovima Vermonta, Nju Hempšira i Mejna moglo bi da padne 20-30 centimetara snega, dok se oluja kreće ka Kvebeku i Ontariju u Kanadi, saopštila je Nacionalna meteorološka služba.\nU Atlanti, u Džordžiji, pao je prvi sneg za četiri godine.\nKako prenosi Glas Amerike (VOA), zvaničnici na istoku SAD zatražili su od građana da ne izlaze danas na zavejane puteve, na praznik posvećen borcu za građanska prava Martinu Luteru Kingu Mlađem.\nU Severnoj Karolini, u čijim su delovima zabeležene rekordne snežne padavine, dvoje ljudi je poginulo kada su izgubili kontrolu nad vozilom, prenose mediji.\nSaobraćaj u Torontu, najvećem gradu u Kanadi, i drugim gradovima je u zastoju zbog snega i loše vidljivosti. Na aerodromu u Torontu, najprometnijem u Kanadi, otkazano je više od trećine letova.\n„Ova oluja nije gotova. Upozorenja na nevreme izdata su širom Nove Engleske, Njujorka, i zapadnih delova Ohaja i Pensilvanije. Izdata su i upozorenja na snažan vetar širom priobalnog dela Nove Engleske, od Masačusetsa do Mejna, sa naletima do 104 kilometra na sat“, saopšteno je iz američke Nacionalne meteorološke službe.


Kampanja „Da se novi život rađa!“ - Svet Medicine\nU Edukativnom centru Zdravstvenog centra Valjevo u petak 15. marta je održana svečanost povodom početka promotivno-donatorske kampanje „Da se novi život rađa“ za podršku Centru za vantelesnu oplodnju „Akademik Vojin Šulović“. Akcija se pokreće uz podršku brojnih prijatelja, saradnika i volontera, kako bi se prikupila potrebna sredstva za otplatu dela opreme do kraja ove godine.\nZdravstveni centar Valjevo je prva ustanova sekundarnog nivoa zdravstvene zaštite u Srbiji u kojoj se realizuje program vantelesne oplodnje. Nakon dobijanja saglasnosti Ministarstva zdravlja, u julu 2012. godine, formiran je Centar za vantelesnu oplodnju, uz poštovanje svih standarda Evropskog udruženja za humanu reprodukciju i embriologiju – ESHRE. Centar vodi dr Branko Budimirović, ginekolog-akušer, subspecijalista za fertilitet i sterilitet, zajedno sa kliničkim embriologom Milicom Krstivojević, koja ima sertifikat ESHRE. Rad se obavlja uz podršku konsultanata, čelnika tog Evropskog udruženja, akademika prof. dr Veljka Vlaisavljevića i doc. dr Boruta Kovačiča iz Univerzitetskog kliničkog centra Maribor u Sloveniji, sa kojim Zdravstveni centar ima potpisan ugovor o saradnji. Prvi ostvareni rezultati, kada je u pitanju broj započetih trudnoća, uklapaju se u evropske standarde u ovoj oblasti. Tim Centra za vantelesnu oplodnju, uz lekare, embriologe i medicinske sestre i tehničare, upotpunjen je i psiholozima, kao i volonterima, kako bi svim parovima koji su uključeni u ovaj program, bila pružena adekvatna stručna i logistička podrška.\nPrvi parovi koje je u Valjevo uputio Republički fond za zdravstveno osiguranje bili su iz filijala sa sedištima u Užicu, Šapcu, Kraljevu, Čačku, Novom Pazaru i Valjevu. Republički fond izdvaja sredstva za pružene usluge i lekove, a pribavljanje novca za opremanje i funkcionisanje ovakvih centara je obaveza zdravstvenih ustanova. Funkcionisanje ovakvih laboratorija je nezamislivo bez kvalitetne opreme (ultrazvučnih aparata, mikroskopa, mikromanipulatora, anestezioloških aparata, inkubatora, sistema za zamrzavanje i čuvanje embriona) i adekvatno uređenog prostora, koji podrazumeva i kontinuiranu kontrolu vazduha, odnosno, visinu pritiska u prostoru za obavljanje ovog postupka. U prethodnom periodu je kroz donacije i iz sopstvenih sredstava Zdravstvenog centra Valjevo obezbeđen značajan novac za kupovinu većine opreme i uređenje prostora, ali je deo opreme dobijen na korišćenje uz mogućnost otplate do kraja godine. Zato je potrebno prikupiti ukupno 120 000 evra, za otplatu centralne kontrole vazduha i pritiska (80 000 evra), ultrazvučnog aparata (20 000 evra) i mikromanipulatora (20 000 evra).\nPomenuta svečanost bila je prilika da se uruče zahvalnice svima koji su pomogli i pružili podršku u onim prvim koracima prilikom formiranja, opremanja i razvoja Centra za vantelesnu oplodnju, od lokalnih samouprava, grada Valjeva, opština Lajkovac i Bogatić, preko donatora iz brojnih kompanija, institucija, prijatelja, saradnika i medija. Da njihov primer treba da slede i drugi poručila je Milka Vujić, direktorka filijale Čačanske banke u Valjevu, koja je prilikom svečanosti uručila ček od 200 000 dinara. Posebna zahvalnost pripada Ministarstvu zdravlja, a zahvalnica je uručena dr Dubravki Šaranović Racić, pomoćniku ministra zdravlja. Zahvalnica je uručena i jednoj od najuspešnjih srpskih glumica Valjevki Neli Mihailović, koja je i promoter kampanje. Svečanosti su prisustvovali i predstavnici pojedinih filijala RFZO i zdravstvenih ustanova iz gradova sa čijih područja se parovi za program vantelesne oplodnje upućuju u Valjevo. Samo oni koji su prošli dug put u ostvarivanju svoje najveće želje da postanu roditelji znaju koliko snage, volje i strpljenja je potrebno da bi se ostvario njihov san. Zato su najjači utisak na svečanosti ostavile poruke dve majke, koje su dugo čekale na rođenje svoje dece, Milene Radosavljević iz Valjeva i Zorice Bojčić iz Banjana kod Uba. Porodica Bojčić je na rođenje malog Luke čekala 12 godina, a na svet je došao zahvaljujući inseminaciji, a Milena Radosavljević je nakon kompletne pripreme obavljene u Valjevu, osim samog čina vantelesne oplodnje koja se tada nije radila ovde, rodila trojke – Bogdana, Jovana i Lenku. Ove porodice daju nadu svima koji žele da postanu roditelji i zato su prava podrška celoj ideji i ovakvoj kampanji.\nKoliko je ova kampanja važna i koliko je važan rad Centra za vantelesnu oplodnju u Valjevu, govore podaci da svaki sedmi par u Srbiji ima problem sa plodnošću, a svaki dvanaesti ne ostvari želju da dobije dete, da je za mnoge vantelesna oplodnja jedini način da dobiju bebu, a sa druge strane i statistički podaci upozoravaju da nas je svake godine sve manje. Zato je i cilj kampanje da se celokupna zapadna Srbija informiše o aktivnostima Centra za vantelesnu oplodnju kako bi se informacije približile krajnjim korisnicima, parovima koji imaju problem sa plodnošću, ali i potencijalnim donatorima koji bi razumeli značaj ove akcije i pomogli da se kompletna oprema otplati i na taj način omogućili da se porodice šire. Tako će u narednom periodu biti održan niz aktivnosti, od VTO karavana, animiranja lokalnih uprava da parovima omoguće ovaj proces mimo definisanih kriterijuma RFZO, animiranja lokalnih kompanija koje razumeju problem, a imaju dobre namere da preusmere deo novca u razvoj ovog Centra, kao i animiranja svih građana da malim doprinosom učine veliku stvar za porodice koje imaju problem steriliteta. Obeležiće se i značajni datumi iz kalendara javnog zdravlja, planira se i uključivanje u neke od manifestacija Zapadne Srbije, dok su osnovne škole već započele svoju podršku prikupljanjem starog papira, od čije prodaje će sredstva biti usmerena ka Centru za vantelesnu oplodnju. Ovo su samo neke od aktivnosti koje se planiraju u narednom periodu, kako bismo zajedno završili opremanje Centra za vantelesnu oplodnju i doprineli, kako i slogan kaže – „Da se novi život rađa!“\nViše informacija o radu Centra za vantelesnu oplodnju i samoj kampanji može se videti na sajtu www.vtovaljevo.rs, ili preko sajta www.zcvaljevo.rs, a svi koji žele da se priključe akciji, uplatu mogu izvršiti na račun 840-173667-17.


Dramatična HIPERINFLACIJA: Cela plata za jedan obrok u Mek Donaldsu (VIDEO) - Bizlife.rs\n09:59 Karakas, 15/05/2019\n„Došli smo do trenutka da moramo da biramo između jaja i toalet papira jer ne možemo da kupimo obe stvari, ako ne želimo da ostanemo bez celemesečne plate“, rekla je za Biznis insajder devojka iz Karakasa, glavnog grada Venecuele, prilažući sliku svoje večere koja se sastoji od malo riže, jednog jajeta i kečapa.\nStanovnici Venecuele suočeni su s dramatičnom hiperinflacijom i sve dubljom društvenom i finansijskom krizom, a mediji prenose slike na kojima je vidljivo koliko je zapravo njihova nova nacionalna valuta „suvereni bolivar“ izgubila na vrednosti.\nIronično, suvereni bolivar koji je uveden prošle godine, trebalo je da bude mera predsednika Venecuele Nikolasa Madura kojom bi se stalo na kraj inflaciji koja je početkom godine dosegnula nestvarnih milion odsto., prenosi Novac.hr.\nProglog meseca 5.200 suverenih bolivara vredelo je oko jednog dolara, a cene troškova i usluga u Venecueli se na sveke tri nedelje udvostručuju.\nArhitekta iz Karakasa poslao je sliku iz Mek Donaldsa na kojoj se vidi da je cena Happy Meala prošlog meseca u glavnom gradu Venecuele bila 18,500 suverenih bolivara (oko 3,5 dolara), a to je u to vreme bila i minimalna plata u ovoj zemlji.\nKoliko „vredi“ ova valuta ilustruje i video na Jutubu u kome dečak iz Venecuele plete torbe od suverenog bolivara.\ninflacija venecuela suvereni bolivar


autor: Dušan Kovačević 29.04.2015 0\nViši sud u Beogradu najavio je da bi 14. maja mogao da donese odluku o rehabilitaciji Dragoljuba Draže Mihajlovića kojom bi se, ako odluka bude pozitivna, poništila presuda iz 1946. godine kojom je Mihajlović osuđen na smrt streljanjem.\nČlanovi Saveza antifašista Srbije, koji su u Skupštini Vojvodine organizovali tribinu na ovu temu, nezadovoljni su samom činjenicom da ovaj sudski postupak postoji, te da se u njemu zanemaruje uloga Draže Mihajlovića u Drugom svetskom ratu, već se donosi ocena o ispravnosti suđenja Mihajloviću.\nRedovni profesor Fakulteta za pravne i poslovne studije Duško Radosavljević ukazao je na to da je suđenje Mihajloviću izvađeno iz istorijskog konteksta u kome se dešavalo.\n– O istorijskim događajima moramo pričati tako što ćemo ih staviti u kontekst u kojem su se dešavali. Ako bi čačkali po ispravnosti suđenja sud u Nirnbergu nije bio ispravan – rekao je Radosavljević.\nOn je kazao da bismo tako „doveli u pitanje i da li je suđenje Ajhmanu ispravno“, te navodi primer SS oficira Adolfa Ajmana kojeg je 1960. godine izraelska tajna služba Mosad, kidnapovala u Argentini te ga dovela pred sud u Izraelu i osudila na smrt.\nČlan predsedništva Saveza antifašista Srbije Aleksandar Sekulović nije zadovoljan ni samim Zakonom o rehabilitaciji koji je donesen 2006. godine kada je i podnesen zakon za rehabilitaciju Mihajlovića.\n– Ja smatram da je Zakon o rehabilitaciji jedna pravna nakarada, ali ni po tom nakaradnom Zakonu o rehabilitaciji nema uslova za rehabilitaciju Draže Mihajlovića – izjavio je Sekulović.\nZavršne reči predlagača rehabilitacije sud je zakazao za 12. maj čime će se završiti ovaj pravni proces nakon čega će se sud ubrzo doneti odluku o ovom predlogu.


Predsednik i Premijer su poslali pismo vodjama država svih zemalja clanica OUN i medjunaorodnih organizacija - Novosti i Događanja - Predsednik Republike Kosova - Hashim Thaçi\nPredsednik i Premijer su poslali pismo vodjama država svih zemalja clanica OUN i medjunaorodnih organizacija\nU nastavku mišljenja Medjunarodnog Suda Pravde (MSP) za nezavisnost Kosova, Predsednik Republike Kosovo, dr. Fatmir Sejdiu i premijer Hašim Thaci su ovih dana poslali po jedno pismo vodjama država clanica Organizacije Ujedinjenih Naroda (OUN), i rukovodiocima medjunarodnih organizacija, kao što su: Islamska Konferencija, Arapska Liga, Caricom, Organizacija Americkih Država, OEBS, Savetu Evrope itd. Isto tako ovo pismo je poslato i Catherine Ashton, Visokoj Predstavnici Evropske Zajednice za Inostrane Poslove i Bezbednost.\nPismo, koje poziva za priznanje Kosova od svih zemalja clanica OUN, koje još nisu to ucinile, takodje zahteva od zemalja clanica OUN da odbiju, odnosno da glasaju protiv rezolucije sponzorisane od Srbije, koja se ocekuje dati na glasanje tokom narednih sedmica.\n“U nastavku novih tokova nakon mišljenja MSP, koji je potvrdio zakonitost proglašenja nezavisnosti Kosova, uz veliko poštovanje zahtevamo od svih zemalja clanica OUN da odbijaju rezoluciju sponzorisanu od Srbije kao jedan potpuno nepotreban postupak i kao jednu neprihvatljivu kritiku uperene protiv MSP”, navodi se nadalje u pismu.


Zapošljavanje uz značajne olakšice – Portal Podgorica\nZapošljavanje uz značajne…\nVlada Crne Gore je kroz Mjere podrške privredi za prvi kvartal predvidjela posebnu mjeru za podsticanje novog zapošljavanja u 2021. godini, a koja se realizuje kroz predlog izmjena i dopuna zakona iz oblasti poreza na dohodak fizičkih lica i doprinosa na obavezno socijalno osiguranje.\nKako je saopšteno iz Ministarstva ekonomskog razvoja, osnovni razlozi za realizaciju ove mjere sadržani su u potrebi da se, usljed negativnih posledica koje je pandemija imala na poslovanje privrede, a posljedično i na smanjenje broja zaposlenih, omogući privrednim subjektima da dio nezaposlenih lica sa evidencije ZZZCG ponovo zaposle uz značajne olakšice i podsticaje za zapošljavanje.\n„Uvažavajući zahtjeve privrede da se za primjenu ove mjere razmotri mogućnost probnog rada, Ministarstvo finansija i socijalnog staranja, kao predlagač izmjena pomenutih zakona i Ministarstvo ekonomskog razvoja, kao koordinator mjera podrške privredi, daju sljedeće tumačenje: Korisnici ove mjere mogu biti oni poslodavci koji zasnuju radni odnos na neodređeno vrijeme sa licem koje je najmanje 3 mjeseca bilo na evidenciji ZZZCG, uz mogućnost da to lice prethodno angažuju po ugovoru o probnom radu u trajanju do 3 mjeseca. Olakšice definisane ovom mjerom obračunavaće se od momenta kada poslodavac zasnuje radni odnos na neodređeno vrijeme (ne tokom probnog rada)“, objasnili su u resoru Jakova Milatovića.\nPredviđeno je da se navedeni zakoni primjenjuju od 1. januara 2021. godine. Dakle, poslodavci koji su zaposlili osobe tokom 2021. godine, a prije stupanja na snagu ovih Zakona, biće u mogućnosti da koriste ove olakšice.\n„Podsjećamo da je mjera koncipirana na način da se poslodavac koji zasnuje radni odnos do 31.12.2021. godine na neodređeno vrijeme, u skladu sa Zakonom kojim se uređuju prava i obaveze zaposlenih po osnovu rada, sa licem koje ima prebivalište na teritoriji Crne Gore i koje se nalazi na Zavodu za zapošljavanje Crne Gore duže od tri mjeseca, oslobađa obaveza plaćanja poreza na dohodak i doprinosa za penzijsko i invalidsko osiguranje na teret zaposlenog i na teret poslodavca, za zaradu isplaćenu za period od tri godine od dana zasnivanja radnog odnosa. Jedini uslov koji poslodavac treba da ispuni je da je navedenim zapošljavanjem povećao broj zaposlenih u odnosu na dan 31. decembar 2020. godine“, kazali su u Ministarstvu ekonomskog razvoja.\nPoslodavac će biti oslobođen obaveze plaćanja navedenih poreza i doprinosa za zarade, maksimalno do iznosa prosječne bruto zarade u Crnoj Gori u prethodnoj godini i to: 90 odsto poreza i doprinosa za zarade isplaćene u 2021. godini; 60 odsto poreza i doprinosa za zarade isplaćene u 2022. godini i 30 odsto poreza i doprinosa za zarade isplaćene u 2023. godini.\nU Ministarstvu naglašavaju da će doprinosi za penzijsko i invalidsko osiguranje za lica za koje se ostvaruju pravo na oslobođenje od plaćanja ovih doprinosa, biti izmirivana iz budžeta Crne Gore.\n„Uprava prihoda i Ministarstvo finansija i socijalnog staranja, nakon usvajanja Zakona, objaviće detaljna uputstva u vezi prijave za korišćenje ove mjere. U saradnji sa nadležnim institucijama posebna pažnja će biti posvećena efikasnoj primjeni kontrole ovih mjera“, navedeno je u saopštenju.\nU Ministarstvu ekonomskog razvoja podsjećaju da je Ministarstvo finansija i socijalnog staranja pripremilo Prijedloge izmjena i dopuna Zakona o porezima na dohodak fizičkih lica i Zakona o obaveznom socijalnom osiguranju koji su utvrđeni na sjednici Vlada Crne Gore 4. februara 2021. godine i upućeni Skupštini radi donošenja.


Istina o odnosu Pupina i Tesle – Naši u svetu\nObjavljeno 20/03/20 u 22:30\nFoto: Wikipedia/collaque maker\nDva srpska naučnika, koja su živeći i radeći u Americi, ostavila neizbrisiv trag u istoriji svetske nauke, ali i u drugim oblastima ljudskog stvaralaštva, često stoje jedan nasuprot drugom. Glasine, legende i poluistine nameću se kao mera njihovih odnosa.\nLaž je zasađena u listu „Politika“, 27. aprila 1927. godine. U članku koji piše izvjesna osoba, koja se samo tada pojavljuje u štampi, tendenciozno se postavljaju u sukob ova dva velika čoveka. Da je ta osoba imala špijunsku biografiju, otkriveno je, ali njegove laži nastavile su da žive. Važno je ukazati na sve tačke susreta dva velika čoveka, kao što su poreklo, odnos prema narodnoj tradiciji, ličnost majke, susret sa Amerikom, pojavnost u američkoj javnosti, posebno štampanim medijima, odnos prema umetnosti i umetnicima, zajedničke susrete i aktivnosti, ali i najvažnije njihov susret na velikom putu naučnog stvaralaštva.\nOčevi idealizma u američkoj nauci, kako ih je prepoznavalo vreme u kome su živeli stalno su isticali da naučni rad mora biti za dobrobit čovečanstva.\nDa li danas znamo da je na Pupinov poziv Nikola Tesla dolazio na Kolumbija univerzitet kako bi inspirisao njegove učenike, da li znamo da su i Pupin i Tesla plakali dok su slušali guslara u Americi, da li smo se zagledali u štampu iz vremena njihovih života, koja ih je spajala u želji da spasu svet od ratova.\nNaslovi u američkim novinama, kao, na primer: „Tesla i Pupin će zajedno uspeti da naprave pronalazak koji će zaustaviti rat“, ili „Tesla i Pupin kuju planove za mir u svetu“, vode nas do potpuno drugačije slike od one zasađene u sred Beograda. Ono što ostavlja bez daha je Teslina prepiska sa našim tadašnjim konzulom, a koja pokazuje Teslinu brigu za Pupinovo zdravlje. Poslednji njihov susret, dan pre Pupinovog upokojenja, tumačen je, opet lažno, kao susret pokajnika – Pupina i Tesle, koji se razmišljao da li može da mu oprosti. Ni ta slika, kao ni lomljenje palčeva u Njujorškom univerzitetskom klubu ili Pupinova svedočenja protiv Tesle – nije tačna.\nTesla se, kada mu je supruga našeg konzula rekla – da je vreme, odmah spustio ispred hotela i taksijem krenuo ka bolnici. Ostali su više od sat vremena u razgovoru, a Tesla nikome, ni lekaru nije dozvolio da ostane u bolničkoj sobi. Ne znamo danas da su se prilikom poslednjeg susreta, poslužili slatkim od pomorandžine kore, koji je supruga konzula pripremila. Ne znamo ni da su mnoge arhive u Americi – putokaz do poštovanja i saradnje ova dva Srbina.\nAleksandra Ninković Tašić: Pupinova “duhovna unuka” i vitez srpske kulture\nKolumbija šalje jedno od Pupinovih predavanja, koje počinje s rečima: Čovek ni u šta ne može biti siguran, nisam ni ja – osim u jednu stvar – da je Nikola Tesla u pravu. Kongres šalje 600 strana Pupinove odbrana Teslinog polifaznog sistema. Američka akademija nauka čuva podatke od kojih raste ponos što su ova dva diva potekla iz našeg naroda.\nEvo ga samo jedan izveštaj sa suđenja, koji baca svetlo na našu priču:\n„TESLA JE PRAVI IZUMITELj BEŽIČNOG SISTEMA“, navodi Pupin.\nProf. Pupin sa Univerziteta Kolumbija svedočio je danas popodne kao svedok ekspert pred federalnim sudijom Viderom (Veeder) u ime kompanije Atlantic Communication u tužbi za navodnu zloupotrebu prava na patent podnetoj od strane kompanije Marconi Wireless iz Amerike. Prof. Pupin je naveo da kada je Vilijam Markoni (William Marconi) bio tek momčić koji je radio za gospodina Riđa (Signor Riggio) u Italiji on iz radoznalosti uzemljio obe žice u eksperimentu da vidi kakav će rezultat dobiti i proizveo je bežične talase, a da nikada nije u potpunosti shvatio pun značaj toga.\nProf. Pupin je odao priznanje za otkriće bežičnih talasa Nikoli Tesli koji je “svoje otkriće dao svetu besplatno.”\nDokaza je mnogo, ali laž se decenijama provlači. Ovo je samo početak duge liste koja spaja dva velika genija, koja su delila strast prema umetnosti, čitala iste narodne pesme, a često iste ljude nazivali bliskim prijateljima. Uz mnoge podatke priča o sukobu se topi, a narasta ona o slozi i poštovanju.\n(Autor je predsednik „Obrazovno-istraživačkog društva Mihajlo Pupin“)\nAleksandra Ninković TašićMihajlo PupinNikola TeslaObrazovni centarSukob\n“Ovo je sve naduvano”, plaže na Floridi prepune ljudi, u Britaniji pabovi puni, ljudi se vesele (VIDEO)\nBRUKA EVROPSKE KOMISIJE: Prvo napisali da je TESLA SRPSKI NAUČNIK, pa zatim obrisali…\nKonačno srpska prestonica dobija spomenik Mihajlu Pupinu! Odluka pala da bude…\nProfesorka Ešli Redfirn uvodi Nikolu Teslu u američke škole


Drljača: Prema podacima Poreske uprave za 19.861 smanjen broj zaposlenih\n14.04.2020 18:15 Autor: Raport.ba\nFederalni ministar rada i socijalne politike Vesko Drljača kazao je danas da složenost situacije uzrokovane pandemijom koronavirusa usmjerava aktivnosti Vlade Federacije Bosne i Hercegovine prvenstveno u smislu očuvanja zdravlja građana.\nPROČITAJTE Raport saznaje: Koldžo i Ajnadžić glavni favoriti SDA za direktore Zraka i TRZ Hadžići?\n“Isplate penzija kao i naknade za socijalne kategorije koje se izdvajaju iz budžeta bit će blagovremeno isplaćivane bez obzira na postojeće ekonomske posljedice pandemije”, jasno je kazao Drljača.\nTagovi: broj nezaposlenih Vesko Drljača Vlada FBiH\nFederacija se preko Sarajevske berze zadužila za 30 miliona KM\nFederacija BiH se upravo zadužila za 50 miliona KM\nNovalić kaže da je ugovor o nabavci 500.000 kineskih vakcina u fazi potpisivanja\nNova afera u najavi. Iz Naše stranke p(r)ozvali Novalića: Da vidimo taj ugovor s Kinezima, zašto je skriven? Ko je uvoznik, koja je cijena?\nNovalić: Ako bude drugog vala koronavirusa, sasvim sigurno naše mjere neće biti restriktivne\nVlada FBiH odobrila 105 miliona KM za subvencije privatnim preduzećima i poduzetnicima\nMušija se prepao nove afere, kaže da je pod pritiskom. Traži dodatni rok za nabavku vakcina\nPredsjedava Novalić: Danas u Sarajevu sjednica Vlade FBiH\nOd koga je i za koliko para Federalni štab nabavljao opremu


Kultura Autor:N1 Beograd15. jun. 202116:4611 komentara\nDo Studentskog parlamenta stiglo je pet prijava za seksualno uznemiravanje od strane profesora Nenada Prokića, navodi se u saopštenju Studentskog parlamenta i studentkinje prodekanke Fakulteta dramskih umetnosti u Beogradu, kako je objavila na društvenim mrežama student prodekan Andrea Pjević, koja je i članica Radne grupe "FDU protiv nasilja". Studentski parlament FDU u Beogradu osuđuje neakademsko ponašanje redovnog profesora Nenada Prokića prema studentkinjama, dodaje se.\nU saopštenju studentima o slučaju seksualnog uznemiravanja, navodi se da je Prokić „putem aplikacija Viber, Mesindžer i sms-a slao neprimerene fotografije i poruke sa seksualnim konotacijama obično pred izlazak na diplomski ispit na kom je bio mentor, upućivao je telefonske pozive sa predlogom za viđanje, pozvao je studentkinju u stan na večeru, na hodniku je hvatao studentkinje oko struka, na časovima ih je dodirivao po leđima i zatezao im zadnji deo brushaltera“.\nTokom postupka pred Etičkom komisijom FDU, Nenad Prokić je u pismenom obraćanju Komisiji pretio, navodi se u toj objavi, da će u slučaju bilo kakvih sankcija podići tužbu protiv Fakulteta kao i pojedinačne tužbe protiv svih članova Etičke komisije. „Nakon toga, žalbu je prosledio svim članovima Katedre dramaturgije, u vidu dokumenta imenovanog tako da otkrije identitet žrtve“, dodaje se.\n„Smatramo da je Fakultet dramskih umetnosti u Beogradu napravio veliki i važan korak u cilju sprečavanja nedopustivih obrazaca ponašanja u obrazovnim procesima. Nakon postupka pred Etičkom komisijom FDU, Nastavno-umetničko-naučno veće Fakulteta donelo je rešenje kojim se utvrđuje da je Nenad Prokić odgovoran za povredu Kodeksa profesionalne etike i pravila ponašanja Univerziteta umetnosti u Beogradu. Njegovo ponašanje ocenjeno je kao neprihvatljivo“, navodi se u objavi.\nIpak, kako se dodaje, Studentski parlament razočaran je što nisu izrečene nikakve sankcije jer u vreme prekršaja postojeći pravilnici nisu propisivali takve mere, zbog čega profesor još uvek radi na Fakultetu.\n„Očekujemo od Fakulteta i nastavnog kolektiva da u što kraćem roku naprave i primene Pravilnik kojim će se onemogućiti seksualno uznemiravanje, ucenjivanje i bilo kakvi oblici zlostavljanja – rešenje kojim će se nasilnicima jasno staviti do znanja da za njih nema mesta na Fakultetu“, dodaje se.\n„FDU Protiv nasilja“ će nastaviti, kako se dodaje, da radi u sklopu Studentskog parlamenta, kao informativno-edukativna platforma usmerena na razvoj novih preventivnih programa i zdrave obrazovne atmosfere u kojoj će se svi osećati zaštićeni.\nOvo saopštenje prenele su i redovna profesorka FDU Biljana Srbljanović i vanredna profesorka FDU Irena Ristić, koje su takođe i članice Radne grupe „FDU protiv nasilja“.